hotchpotch/miracl-hf-unified huggingface dataset:
ব্যাংক অব মালদ্বীপ পিএলসি
ব্যাংক অব মালদ্বীপ পিএলসি (সংক্ষেপেঃ বিএমএল) হলো মালদ্বীপের জাতীয় ব্যাংক। এই ব্যাংকটি ১৯৮২ সালের ১১ নভেম্বর তারিখে প্রতিষ্ঠিত হয়। ব্যাংকটির প্রধান সেবা কার্যক্রম হল কনজ্যুমার ব্যাংকিং; এর পাশাপাশি এটি অতিরিক্ত কার্যক্রম হিসাবে সকল অ্যাটোলে উন্নয়ন ব্যাংকিং কার্যও পরিচালনা করে থাকে। এর সেবা খাতগুলোর মধ্যে রয়েছে ইলেকট্রনিক ব্যাংকিং, ঋণ সুবিধা, ক্রেডিট কার্ড এবং ডেবিট কার্ড প্রদান।
ব্যাংক অব মালদ্বীপের মোট ২৯টি শাখা রয়েছে, এর মধ্যে রাজধানী মালেতে রয়েছে চারটি, ইব্রাহিম নাসির আন্তর্জাতিক বিমানবন্দর (হুলহুলে দ্বীপ)-এ একটি এবং ভিলিংলি ওয়ার্ড ও হুলহুমালে এই উভয় স্থানেই একটি করে শাখা রয়েছে।
২০১১ সালে ব্যাংক অব মালদ্বীপ জেপি মর্গান কর্তৃক প্রদত্ত অভিজাত মানের স্বীকৃতি সূচক সম্মাননা অর্জন করেছে।
ব্যাংক অব মালদ্বীপের উদ্বোধন করা হয় ১৯৮২ সালের ১১ নভেম্বর তারিখে এবং ব্যাংকটি একটি যৌথ উদ্যোগে স্থাপিত ব্যাংক হিসেবে তার বাণিজ্যিক কার্যক্রম শুরু করে, যেখানে মালদ্বীপের সরকার (তার বিভিন্ন সংস্থা ও মালদ্বীপের কোম্পানিগুলির সহ) ছিলো ৬০ শতাংশ শেয়ারের মালিক এবং অবশিষ্ট ৪০ শতাংশ শেয়ারের মালিকানা ছিলো বাংলাদেশের ঢাকায় অবস্থিত প্রতিষ্ঠান ইন্টারন্যাশনাল ফিন্যান্স ইনভেস্টমেন্ট কোম্পানি লিমিটেড (পরবর্তীতে আইএফআইসি ব্যাংক লিমিটেড)-এর নিকট।
১৯৯২ সালে আইএফআইসি কর্তৃপক্ষ তাদের অংশ ছেড়ে দেয়ায় সরকার ব্যাংক অব মালদ্বীপের বেশিরভাগ অংশীদারিত্ব নিয়ে নেয় এবং ১৯৯২ সালের ডিসেম্বরে মালদ্বীপ সরকার সাধারণ জনগণের নিকটে এটির শেয়ার বিক্রি করে দেয়ার সিদ্ধান্ত গ্রহণ করে। এই সিদ্ধান্তের ফলশ্রুতিতে ১৯৯৩ সালের ১ জানুয়ারি থেকে ব্যাংক অব মালদ্বীপ একটি পাবলিক লিমিটেড কোম্পানী হিসাবে পরিগণিত হয়। বর্তমানে ব্যাংকটি মালদ্বীপ স্টক এক্সচেঞ্জের তালিকাভুক্ত একটি প্রতিষ্ঠান যার মালিকানা যৌথভাবে সরকার (৬২.২%), রাষ্ট্রীয় মালিকানাধীন সংস্থা (৪.১%) এবং জনসাধারণের (৩৩.৭%)।
২০১৫ সালের ২২ জানুয়ারি তারিখে ব্যাংক অব মালদ্বীপ তাদের ইসলামী ব্যাংকিং পরিষেবার সূচনা করে যেটির নাম দেয়া হয় "বিএমএল ইসলামিক"। বিএমএল ইসলামি ব্যাংকিং-এর মাধ্যমে ব্যাংকের ব্যক্তিগত ধরণের গ্রাহকদের জন্য ওয়াদি'আহ সঞ্চয়ী হিসাব সেবা প্রদান করা হয়েছে এবং ব্যবসায়িক ধরণের গ্রাহকদের জন্য এই পরিষেবা চালু করার বিষয়টি প্রক্রিয়াধীন রয়েছে।
ব্যাংক অব মালদ্বীপ জনসেবায় অবদান রাখাকে গুরুত্বপূর্ণ হিসাবে বিশ্বাস করে এবং এই কারণে এর কর্মীদেরকে স্বেচ্ছাসেবী কাজে উৎসাহ দেয়ার পাশাপাশি তাদেরকে অসংখ্য সামাজিক দায়বদ্ধতামূলক কার্যক্রমে অংশগ্রহণ করতে সহায়তা করে। অন্যতম উল্লেখযোগ্য ঘটনা হলো, ব্যাংকটি গাঁজাবাসীর সাহায্যের জন্য একটি ফান্ড তৈরি করেছিলো।
টেপ রিন্ডারো
টেপ রিন্ডারো (; জন্ম: ১৯৬৩) হচ্ছেন কম্বোডিয়ার একজন অভিনেতা এবং গায়ক, যিনি ১৯৮৭ সালে অভিনয় জগতে পদার্পণ করেছেন। তিনি কম্বোডিয়ার বেটামব্যাং প্রদেশের স্যামরংয়ে জন্মগ্রহণ করেছেন। দুই দশকেরও বেশি সময় ধরে, খেমার রুজ পতনের পর তিনি হচ্ছেন দীর্ঘ দিন ধরে অভিনয় করা কম্বোডিয়ার অভিনেতাদের মধ্যে অন্যতম।
১৯৮৭ সালে হো চি মিন সিটি থেকে বাড়ি ফেরার পর, তার গাড়ির চালককে এক ব্যক্তি থামিয়ে দেন, যিনি চলচ্চিত্র উৎপাদনকারী একটি প্রতিষ্ঠানের একজন মালিক ছিলেন। তিনি বেটামব্যাং প্রদেশ থেকেই রিন্ডারোকে চিনতেন। কারণ তার চেহারা একই সময়ে কম্বোডিয়ান অভিনেতার অনুরূপ ছিল, যিনি উক্ত সময়ে খুব জনপ্রিয় ছিলেন। অতঃপর তিনি তাকে "কুইন্ট প্রপেল নাইট ইন সিক্রেট টিয়ার্স" নামে একটি চলচ্চিত্রে ভূমিকা দিয়েছিলেন। তিনি উক্ত চলচ্চিত্রে কোন অভিনয় প্রশিক্ষণ ছাড়া, স্বাভাবিকভাবেই অভিনয়ে তার ক্ষমতা দেখান এবং তার নিজের ভেতর থেকেই অভিনয়ের বিষয়টি পর্দায় সুন্দরভাবে উপস্থিত হয়। যদিও তিনি উক্ত চলচ্চিত্রের জন্য চুক্তিবদ্ধ ছিলেন, তবুও রিন্ডারো তার প্রথম চলচ্চিত্রে অভিনয়ের জন্য কোন অর্থ পাননি। সেই চলচ্চিত্র সফল হয়নি, কিন্তু রিন্ডারো অন্যান্য প্রযোজকদের মনোযোগ আকর্ষণ করতে সক্ষম হয়েছিলেন। পরে তিনি ফয়সি স্যাম আঙ্গ বা আর্ক কাম্বাং কেইচ সেনিয়র কর্তৃক বোফা পনম পেনের মতো অন্যান্য চলচ্চিত্রে অভিনয় করেন। পরবর্তীতে তিনি প্রথমবারের মতো অভিনেত্রী অমর তোভিয়ের সাথে একটি চলচ্চিত্রের জন্য সাক্ষাৎ করেন, যিনি দশকেরও বেশি সময় ধরে তার কাছে সবচেয়ে প্রিয় অভিনেত্রী ছিলেন। ৯০-এর দশকের প্রথম দিকে, তিনি প্রতি বছর দশটি করে চলচ্চিত্রে অভিনয় করেছেন। ১৯৯৪ সালে, তিনি দারিদ্র্যের কৃষক, শাসক রাজা নোরোদম সিহানুক দ্বারা পরিচালিত এবং প্রযোজিত একটি নাটকীয় চলচ্চিত্রে অভিনয় করেন। সেই সময়ের সবচেয়ে বিখ্যাত কম্বোডিয়ান সেলিব্রিটি হিসাবে এবং কিছু স্থানীয় সেলিব্রিটিদের সাথে টেপ রিন্ডারো মার্কিন যুক্তরাষ্ট্রে এক সফরে গিয়েছিলেন, যেখানে রয়েছে কম্বোডিয়ানদের একটি বিশাল জনগোষ্ঠী যারা খেমার রুজের যুগে পালিয়ে এসে যুক্তরাষ্ট্রে বসবাস শুরু করে।
১৯৮৭ সালে টেপ রিন্ডারো উভয় পক্ষের পিতা-মাতার সম্মতিতে বিয়ে বন্ধনে আবদ্ধ হন। তাদের একটি কন্যা ছিল, কিন্তু এই সম্পর্কটি মাত্র এক বছরের জন্য স্থায়ী হয়েছিল, ১৯৮৮ সালে এই দম্পতির তালাক হওয়ার পূর্ব পর্যন্ত তাদের এই সম্পর্কটি স্থায়ী ছিল। এর অল্প কিছুদিন পরেই, তার প্রাক্তন স্ত্রী ও কন্যা কম্বোডিয়া ছেড়ে চলে যায় এবং বর্তমানে বিদেশে বসবাস করছে। এরপর তিনি আর কখনও বিয়ে করেননি। তিনি বর্তমানে তার মৃত বোনের দুই সন্তানের লালনপালন করছেন।
২০০৫ সালে, তিনি সংস্কৃতি ও ফাইন আর্টস মন্ত্রণালয়ের পক্ষে রাজকুমারী বোফা দেবী তাকে সার্টিফিকেট অফ অ্যাপ্রিসিয়েন্সের উপাধিতে ভূষিত করেন। একই সাথে তিনি সিনা নামে একটি রয়্যাল অফিসিয়াল পদক লাভ করেন। পরবর্তীতে, রাজা নোরোদম সিহমোনিকে সিনা মনি সফোনের উচ্চ পদে উন্নীত করা হয়। ২০১২ সালে, তিনি স্টার পুরস্কার সাম্রাজ্য অর্জন করেন।
তিনি পশ্চিম কম্বোডিয়ান সিম রিপ শহরে অবস্থিত একটি কফি বারের মালিক ছিলেন।
প্‌নম পেন অলিম্পিক স্টেডিয়াম
জাতীয় অলিম্পিক স্টেডিয়াম () হচ্ছে কম্বোডিয়ার প্‌নম পেনে অবস্থিত একটি বহুমুখী স্টেডিয়াম। এই স্টেডিয়ামে বসে ৭০,০০০ জন দর্শক একসাথে খেলা দেখার ক্ষমতা রাখে। এটির নাম অলিম্পিক স্টেডিয়াম হওয়া সত্ত্বেও, স্টেডিয়ামটিতে কখনোই অলিম্পিক গেমস আয়োজন করা হয়নি।
১৯৬৩ সালে জাতীয় ক্রীড়া কমপ্লেক্সের দ্বারা এটির নির্মাণকাজ শুরু করা হয় এবং ১৯৬৪ সালে তা সম্পন্ন হয়। ডিজাইনার ভান মলিভান এই মাঠের সুন্দর গঠন আকৃতির জন্য ৫০০,০০০ কিউবিক মিটার পৃথিবী খনন করে স্টেডিয়াম নির্মাণের জন্য ব্যবহার করেছেন।
১৯৬৩ দক্ষিণপূর্ব এশিয়ান উপদ্বীপ গেমসের আয়োজনে স্টেডিয়াম নির্মাণ করা হতে পারত, কিন্তু কম্বোডিয়ার রাজনৈতিক সমস্যার কারণে গেমস বাতিল করা হয়েছিল। এছাড়াও ১৯৬৬ খ্রিস্টাব্দের ২৫ বা ২৬ শে ডিসেম্বর, কম্বোডিয়ার প্‌নম পেনে সংক্ষিপ্ত সময়ের জন্য জিএএনএএফও গেমস অনুষ্ঠিত হয়েছে এবং এর নাম "ফার্স্ট এশীয় গ্যানিফো" নামকরণ করা হয়। স্টেডিয়ামটি দর্শকদের এবং রাষ্ট্রীয় অনুষ্ঠান প্রদর্শন করে দর্শকদের উপস্থিতি বৃদ্ধি করে তুলেছিল এবং এটি কম্বোডিয়ার জাতীয় ক্রীড়া দলগুলোর নিজস্ব মাঠে পরিণত হয়েছিল।
১৯৬৬ ফিফা বিশ্বকাপের একটি ছোট অংশ এই স্টেডিয়ামে খেলা হয়েছিল যখন উত্তর কোরিয়া জাতীয় ফুটবল দল এবং অস্ট্রেলিয়া জাতীয় ফুটবল দলের মধ্যকার একটি কোয়ালিফাইয়ার ম্যাচে দুটি অবশিষ্ট আসিয়ান / ওশেনিয়া জোনের দল মুখোমুখি হয়েছিল। উক্ত খেলাটি অন্য এক স্টেডিয়ামে আয়োজন করার কথা ছিল, কিন্তু পরবর্তীতে তা স্থানান্তর করে এই স্টেডিয়ামে নিয়ে আসা হয়; কারণ সে সময় উত্তর কোরিয়ার সাথে বেশিরভাগ দেশগুলোর কূটনৈতিক সম্পর্ক ভালো ছিল না এবং খেলাটি আয়োজন করার কোনো উপযুক্ত স্থান ছিল না এবং সময়সল্পতার জন্য ম্যাচটির উপযুক্ত জায়গা খুঁজে পাওয়া কঠিন ছিল। তখন কিম ইল-সাংয়ের সহকর্মী নরোদম সিহানুক বলেন, এই খেলা প্‌নম পেন অলিম্পিক স্টেডিয়ামে আয়োজন করা যেতে পারে।
উক্ত ম্যাচটি প্রায় ৪০,০০০ থেকে ৬০,০০০ দর্শক আকৃষ্ট করেছিল, যেখানে নরোদম সিহানুক ঘোষণা করেন যে, অর্ধেক দর্শক অস্ট্রেলিয়া জাতীয় ফুটবল দলের পক্ষে অবস্থান করবে এবং বাকি অর্ধেক উত্তর কোরিয়া জাতীয় ফুটবল দলের পক্ষে অবস্থান করবে। ১৯৬৫ সালের ২১ নভেম্বর এবং ২৪ নভেম্বর ১৯৬৫ সালে উত্তর কোরিয়া উভয় খেলায় (৬–১ ও ৩–১) উভয় দলকে হারিয়ে দিয়েছিল। যেহেতু ফিফার প্রতিবাদে সমস্ত আফ্রিকান দল তাদের নাম প্রত্যাহার করে নিয়েছিল, তাই উত্তর কোরিয়া স্বয়ংক্রিয়ভাবে চূড়ান্ত টুর্নামেন্টে খেলার জন্য যোগ্যতা অর্জন করে। উক্ত প্রতিযোগিতায় উত্তর কোরিয়া কোয়ার্টার ফাইনাল পর্যন্ত পৌঁছাতে সক্ষম হয়েছিল।
এই স্টেডিয়ামের ভেতরে সুবিধার জন্য সাঁতার এবং ডাইভিংয়ের জন্য অলিম্পিক-আকার পুল এবং একটি ৮,০০০ ধারণক্ষমতা বিশিষ্ট ইনডোর ভলিবল কোর্ট তৈরি করা হয়েছে, যেটি বর্তমানে অলিম্পিক স্টেডিয়াম ইনডোর এরিনা নামে পরিচিত। ২০১৭ সালের হিসাবে, ডাইভিং বোর্ডগুলি দখলযুক্ত এবং সুইমিং পুলগুলোর কোন অপারেশনে পরিস্রাবণের ব্যবস্থা নেই এবং তাই এটিকে সাঁতার কাটার অযোগ্য বলে ঘোষণা করা হয়েছে।
সমুদ্র আইন
সমুদ্র আইন বলতে সমুদ্র সংক্রান্ত আইনকে বুঝায় অর্থাৎ সামুদ্রিক অঞ্চলে বিভিন্ন দেশসমূহের যে সকল অধিকার বিদ্যামান সে সম্পর্কিত আইনকে সমুদ্র আইন বলে। বিভিন্ন দেশে সমুদ্র সম্পর্কিত আইন রয়েছে, যেমন বাংলাদেশে ১৯৭৪ সালে সর্বপ্রথম বাংলাদেশের জাতীয় সংসদ কর্তৃক সমুদ্র আইন পাস করা হয় যা আঞ্চলিক পানি ও সামুদ্রিক এলাকা আইন ১৯৭৪ (The Territorial Waters And Meritime Zones Act, 1974) নামে পরিচিত।
এছাড়া জাতিসংঘের "সমুদ্র আইন বিষয়ক জাতিসংঘ কনভেনশন, ১৯৮২" একটি আন্তর্জাতিক সমুদ্র আইন যা বিশ্বব্যাপি স্বীকৃত।
রামেন
রামেনের উৎপত্তি অস্পষ্ঠ। কিছু উৎস বলে এটি চীন থেকে উৎপত্তি পেয়েছে। অন্যান্য উৎস বলে এটি জাপানে বিশ শতকের প্রথম দিকে আবিষ্কার করা হয়। রামেন শব্দটি জাপানী যেটি চীনা শব্দ "লামিয়ান" (拉麵) থেকে ধার করা। ১৯৫০ দশকের পূর্বে রামেনকে "শিনা শোভা"(支那そば, যার অর্থ "চীনা শোভা") ডাকা হত, কিন্তু আজকে "চুকা শোভা"(中華そば, যার অর্থও "চীনা শোভা") ডাকা হয় কিংবা শুধু "রামেন"(ラーメン) ডাকা হয় যেটি বেশি পরিচিত।
১৯০০ সালের দিকে, রেস্তোরাগুলো চীনের ক্রুজিন পরিবেশন করা শুরু করে ক্যান্টন এবং সাংহাই থেকে যেটি প্রদান করে নুডলসের একটি সহজ খাদ্যের পদ রামেন, এবং লবণ ও শুকরের হাড়ের ঝোলের স্বাদ। অনেক চীনা লোক যারা জাপানে বসবাস করছিল তারা সহজে বহনীয় একটি খাবারে দোকান দেয় যেটি রামেন এবং পুডিংবিশেষ "গাইজোয়া" বিক্রি করতে শুরু করে শ্রমিকদের কাছে। ১৯০০ শতকের মাঝামাঝি এই দোকান গুলো একটি সুরেলা হর্ণ ব্যবহার করতে শুরু করে যাকে "চারুমেরা"(チャルメラ, পর্তুগিজ শব্দ "চারামেলা" থেকে) ডাকা হয়, তাদের উপস্থিতি জানান দিতে। "শোয়া যুগের" প্রথম দিক থেকে রামেন জনপ্রিয় খাবার হয়ে উঠে বাহিরে খাবার হিসাবে।
রামেন বিশেষজ্ঞ "হিরোশি অসাকি" এর মতে, প্রথম বিশেষায়িত রামেনের দোকান খোলা হয় ইয়োকহামাতে ১৯১০সালে।
দ্বিতীয় বিশ্বযুদ্ধ এর পর, সস্তা ময়দা আমদানী হতে থাকে যুক্তরাষ্ট্র থেকে যেটি জাপানের বাজার ছেয়ে যায়। একই সময়ে, লক্ষ লক্ষ জাপানী সেনাদল চীন এবং পূর্ব এশিয়া মহাদেশীয় অঞ্চলে তাদের পদগুলো থেকে ফিরে আসে দ্বিতীয় চীন-জাপান যুদ্ধ থেকে। তাদের অনেকেই চীনের রন্ধনশৈলী সম্পর্কে পরিচিত এবং পরবর্তিকালে তারা পুরো জাপানজুড়ে চাইনিজ রেস্তোরা দিতে শুরু করে। রামেন খাওয়া যখন জনপ্রিয়, কিন্তু এরপরও বাইরে যেতে বিশেষ দিনের প্রয়োজন ছিল।
১৯৫৮ সালে চটজলদি নুডলস আবিষ্কার করেন "মমোফুকু আন্দো", "নিশান ফুডসের" তাইওয়ান-জাপানী প্রতিষ্ঠাতা এবং চেয়ারম্যান বর্তমানে তার ছেলে "ককি আন্দো" যেটি পরিচালনা করে। ২০ শতকের সেরা জাপানী আবিষ্কার বলা হয় একটি জাপানি তালিকায়, যেটি যেকাউকে চটজলদি রামেন তৈরিতে সহায়তা করে শুধুমাত্র গরম পানি যোগের মাধ্যমে।
১৯৮০ দশকের শুরুর দিকে, রামেন জাপানের সংস্কৃতির অংশ হয়ে পড়ে, এবং সারাবিশ্বে বিভিন্ন উদ্দেশ্যে এর উপর পড়াশোনা করা হয়। এছাড়াও আঞ্চলিক বৈচিত্র্যেভেদে রামেন জাতীয় বাজার লক্ষ্যভেদ করতে থাকে এবং এটি তাদের আঞ্চলিক নাম ডেকে কেনা যায়। ১৯৯৪ সালে ইয়োকুহামাতে একটি রামেন জাদুঘর খোলা হয়।
যেখানে সাধারণ রামেন পুরো জাপানজুড়ে পাওয়া যায় তাইসো যুগ থেকে, গত কয়েক দশক থেকে আঞ্চলিকভেদে রামেনের ভিন্নতা বিস্তার লাভ করে। এদের মধ্যে কিছু জাতীয়ভাবে লক্ষণীয়।
রামেন বিভিন্ন ধরণের রেস্টুরেন্ট এবং জায়গায় পাওয়া যায় যার মধ্যে রামেনের দোকান, "ইজাকিয়া" পানীয় দোকান, "কারাওকে" হল, এবং পার্কগুলোতে। কিন্তু ভাল মানের রামেন সাধারণত শুধুমাত্র রামেনের জন্য বিশেষায়িত "রামেন-ইয়া" রেস্টুরেন্টগুলোতে পাওয়া যায়।
"রামেন-ইয়া" রেস্টুরেন্টগুলো মূলত প্রধান খাদ্যের পদ হিসাবে রামেন পরিবেশন করে, তারা খাবারের তালিকা ভিন্ন ধরণের রাখে। "রামেন-ইয়া" রেস্টুরেন্টগুলোতে রামেন ছাড়াও অন্যান্য খাবারের পদ পাওয়া যায় যার মধ্যে ফ্রাইড রাইস("চাহান" বা "ইয়াকিমেসহি" বলে ডাকা হয়), "গাইজোয়া"(চীনা পুডিংবিশেষ) এবং বিয়ার।
আখিয়াবারাতে, ভেন্ডিং মেশিন গরম রামেন পরিবেশন করে ইস্পাতের ধাতুপাত্রে, যেটি । এটি একটি জনপ্রিয় রামেন রেস্টুরেন্ট দ্বারা উৎপাদন করা হয় এবং এতে নুডলস, স্যুপ, ম্যানমা এবং শোকর থাকে থাকে। এটি দ্রুত নাস্তার লক্ষে তৈরি এবং এর সাথে ছোট একটি প্লাস্টিকের চামচ থাকে। এছাড়াও কিছু বিভিন্ন স্বাদের রামেন পাওয়া যায় যেমন "তনকতসু" এবং কারি।
উত্তর সাতকানিয়া জাফর আহমেদ চৌধুরী কলেজ
বাংলাদেশের চট্টগ্রাম জেলার সাতকানিয়া উপজেলার একটি শিক্ষা প্রতিষ্ঠান।
অত্র কলেজটি চট্টগ্রাম জেলার সাতকানিয়া উপজেলার উত্তর সাতকানিয়ার নলুয়া ইউনিয়নে অবস্থিত।
কলেজটিতে দুইটি পাকা ভবন রয়েছে।
কলেজটি ১৯৮৪ সালে প্রতিষ্ঠিত হয়।
কলেজটি পরিচালনার জন্য প্রতিষ্ঠাতা মরহুম জাফর আহমদ চৌধুরীর পত্নী ও বাংলাদেশ মহিলা আওয়ামীলীগের কেন্দ্রীয় কমিটির সদস্য হাসিনা জাফরকে সভাপতি করে একটি কলেজ পরিচালনা পর্ষদ রয়েছে।
আল-হেলাল আদর্শ কলেজ
আল হেলাল আদর্শ ডিগ্রী কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
অত্র কলেজটি চট্টগ্রাম জেলার সাতকানিয়া উপজেলার চরতী ইউনিয়নের তালগাঁও নামক স্থানে অবস্থিত।
অত্র কলেজে ছাত্র ছাত্রীদের জন্য আলাদা মিলনায়তন রয়েছে। আল হেলাল আদর্শ ডিগ্রি কলেজে একটি পাঠাগার রয়েছে।যেখানে ছাত্র ছাত্রীরা ক্লাস বিরতি সময়ে পাঠাগারের বই পুস্তক পড়তে পারেন।এছাড়াও এতে মাসিক ম্যাগাজিন ও রাখা হয়।
প্রকৃতির এক নিটোল পরিবেশে এ কলেজের অবস্থান। বার আউলিয়ার আশির্বাদ ধন্য ঐতিহ্যবাহী সাতকানিয়া; পশ্চিমে চির প্রবাহমান বঙ্গোপসাগরের কল্যাণ পুষ্ট বাশঁখালী; আনোয়ারা আর উত্তর পূর্বে সাঙ্গু বিধৌত চন্দনাইশ। এ চার উপজেলার সংযোগ স্থলে এ কলেজ। শিক্ষা দীক্ষায় অনগ্রসর এবং অর্থনৈতিকভাবে পশ্চাৎপদ বিশেষ করে অনুন্নত যোগাযোগ ব্যবস্থার কারণে বরাবরই এ অঞ্চলের জনগোষ্ঠী শিক্ষা সাহিত্য সংস্কৃতি অর্থনৈতিক ক্রিয়াকর্ম থেকে অনেক পিছিয়ে ছিল। তাই পশ্চাৎপদ এ জনগোষ্টির মুক্তির একমাত্র পথ শিক্ষা। এ মহান উদ্দেশ্যকে সামনে রেখে বিশেষ করে নারী শিক্ষা অগ্রগতির লক্ষ্যে ১৯৯১ সালে প্রতিষ্ঠিত হয় ‍আল হেলাল আদর্শ ডিগ্রি কলেজ। ১৯শে সেপ্টেম্বর ১৯৯১এ কলেজ ইতিহাসে এক গুরুত্বপূর্ণ দিন। এ দিন চট্টগ্রাম শহরের আন্দরকিল্লা এম.ই.এস স্কুল মিলনায়তনে কলেজ প্রতিষ্ঠার উদ্যেগ নেয়া হয়। জায়গা নির্বাচন করা হল রাজার পাহাড়। প্রকৃতির রূপ-রসে ভরা এক অনিন্দ্য সুন্দর স্থান ।
অত্র কলেজের স্বপ্ন দ্রষ্টা চট্টগ্রাম ইউনানী তিব্বিয়া কলেজের প্রতিষ্ঠাতা বিশিষ্ট কবি ও সাহিত্যিক হাকীম মাওলানা ইসমাঈল হিলালীর ক্রয় করা সম্পত্তি (এই পাহাড়) তাঁর একমাত্র সুযোগ্য সন্তান বিশিষ্ট সাংবাদিক আলহাজ্ব হেলাল হুমায়ুন এর দান করা সম্পত্তির উপর কলেজটি প্রতিষ্ঠিত হয়। ১৯৯১ সনের অক্টোবর গণপ্রজাতন্ত্রী বাংলাদেশ সরকারের তৎকালীন পরিকল্পনা মন্ত্রী এ. এম. জহির উদ্দীন খান কলেজের ভিত্তি প্রস্তর স্থাপন করতে এসে অত্র এলাকার মানুষের কলেজ প্রতিষ্ঠার উৎসাহ, অত্র এলাকার ভৌগলিক অবস্থান ও প্রাকৃতিক সৌন্দর্যে বিমুগ্ধ হয়ে কলেজ প্রতিষ্ঠার সার্বিক সহযোগিতার দৃঢ় প্রত্যয় ঘোষণা করেন।
১লা জানুয়ারি ১৯৯৪ইং হতে কলেজটি এম.পি.ও ভুক্তি লাভ করে। ১লা জুলাই ১৯৯৮ ইং হতে জাতীয় বিশ্ববিদ্যালয় কর্তৃক ডিগ্রি(পাস) কোর্সের অধিভুক্তি লাভ করে। প্রতিষ্ঠালগ্ন থেকে কলেজের ক্যাম্পাস সম্পূর্ণ রাজনীতি মুক্ত। শিক্ষার পাশাপাশি ছাত্র-ছাত্রীদের সুপ্ত প্রতিভা বিকাশে নিয়মিত ক্রীড়া ও সাংস্কৃতিক চর্চা হয়। জাতীয় শিক্ষা সপ্তাহে এ কলেজ ১৯৯৩, ১৯৯৪, ১৯৯৬ ও ২০০৩ সালে উপজেলা পর্যায়ে চার-চারবার শ্রেষ্ঠ কলেজ নির্বাচিত হওয়ার গৌরব অর্জন করে। ফলাফলের দিক দিয়ে এ কলেজ ডিগ্রি পর্যায়ে শতভাগ সাফল্যের পাশাপাশি উচ্চ মাধ্যমিক পর্যায়ে বরাবরই ভাল ফলাফল করে আসছে। সব মিলিয়ে আদর্শ ও নৈতিকতার পর্যায়ে এ কলেজের অবস্থান। এ কলেজ এতদঞ্চলের মানুষের প্রাণের প্রতিষ্ঠানে পরিণত হয়েছে।
অত্র কলেজটি পরিচালনার জন্য একটি কলেজ গভর্নিং বডি রয়েছে।যেটি কলেজের কর্মকান্ড পরিচালনা করে থাকে।
অত্র কলেজটিতে অভিজ্ঞ শিক্ষক-শিক্ষিকা মন্ডলী দ্বারা পাঠদান করা হয়।
অত্র কলেজে সহ-শিক্ষা কার্যক্রম রয়েছে । এছাড়া অত্র কলেজটি একটি রাজনীতিমুক্ত কলেজ।
কুতুবদিয়া থানা
কুতুবদিয়া থানা বাংলাদেশের কক্সবাজার জেলার অন্তর্গত কুতুবদিয়া উপজেলার একটি থানা।
কুতুবদিয়া থানা গঠিত হয় ১৯১৭ সালে।
কুতুবদিয়া উপজেলার ৬টি ইউনিয়নের প্রশাসনিক কার্যক্রম কুতুবদিয়া থানার আওতাধীন।
মালদ্বীপীয় রুফিয়াহ
মালদ্বীপীয় রুফিয়াহ (; চিহ্ন: Rf, বা ; সংকেত: MVR) হলো মালদ্বীপের মুদ্রার নাম। এই মুদ্রার প্রদান মালদ্বীপের আর্থিক কর্তৃপক্ষ (Maldives Monetary Authority - MMA) কর্তৃক নিয়ন্ত্রিত হয়। রুফিয়াহর জন্য সর্বাধিক ব্যবহৃত চিহ্ন হচ্ছে MRF এবং Rf। মালদ্বীপের রুফিয়াহর জন্য ISO 4217 কর্তৃক প্রদত্ত সংকেত হলো এমভিআর (MVR)। ১ রুফিয়াহর বিনিময়ে ১০০ "লারি" পাওয়া যায়।
"রুফিয়াহ" শব্দটি সংস্কৃতি ভাষার শব্দ 'রূপিয়া' (পেটী রৌপ্য) থেকে উদ্ভূত হয়েছে। প্রতি মার্কিন ডলারে এর বিনিময় হার ১২.৮৫ রুফিয়াহকে মধ্যমান ধরে ±২০% পর্যন্ত উঠা-নামা করে; উদাহরণস্বরূপ, উর্ধে ১৫.৪২ রুফিয়াহ হতে সর্বনিম্ন ১০.২৮ রুফিয়াহ ছিলো ২০১১ সালের ১০ এপ্রিল তারিখ।
মালদ্বীপে ব্যবহৃত প্রথম মুদ্রা ছিল কড়ির খোলস ("Cypraea moneta") এবং মালদ্বীপ ভ্রমণকারীদের ঐতিহাসিক বিবরণ থেকে এই বক্তব্য পাওয়া যায় যে, এই মাধ্যমটি দিয়ে ১২দশ শতাব্দীতেও তারা তাদের ব্যবসায়িক লেনদেন সম্পাদিত করতো। ১৩৪৪ সালে ইবনে বতুতা দেখতে পেয়েছিলেন যে, প্রতি বছর ৪০টিরও অধিক জাহাজে করে কড়ির খোলস রপ্তানি করা হয়। সেসময় একটি স্বর্ণের দিনারের পরিবর্তে পাওয়া যেতো ৪,০০,০০০ কড়ির খোলস।
সুলতান ইব্রাহিম ইসকান্দার (১৬৪৮-১৬৮৭) প্রথম ধাতব মুদ্রার ব্যবহার শুরু করেন। আগের ধরণের অর্থের তুলনায় এই মুদ্রাগুলি বেশ পরিচ্ছন্ন এবং বিশুদ্ধ রৌপ্য দ্বারা নির্মিত ছিল। রাজধানী মালয়ে শহরে এই মুদ্রাগুলি তৈরি করা হতো যা এটি বিপরীত পার্শ্বে জানিয়েছে। উপরে "ভূমি ও সমুদ্রের রাজা, গ্রেট ইসকান্দার" () মুদ্রিত থাকতো।
এর পরবর্তী কালে, ১৭৮৭ সালে সুলতান হাসান নূরউদ্দীনের রাজত্বকালে স্বর্ণের মুদ্রা বিদ্যমান রৌপ্য মুদ্রার স্থলে ব্যবহৃৎ হতো। তিনি দুটি ভিন্ন মানের স্বর্ণ মুদ্রা ব্যবহার করতেন; একটিকে বলা হতো মোহরী এবং অন্যটিকে বলা হতো দ্বিমোহরী - যা পূর্বেটির চেয়ে উচ্চ মানের। কিভাবে এই স্বর্ণের প্রাপ্তি ঘটে তা অনিশ্চিত।
অষ্টদশ শতাব্দীতে এবং ঊনবিংশ শতাব্দীর প্রথমভাগে লারি হিসাবে ব্রোঞ্জের মুদ্রা মুদ্রিত হয়। সুলতান মোহামেদ ইমাদহুদ্ধীন চতুর্থ (১৯০০-১৯০৪) উৎকৃষ্ট গুণমান বিবেচনা করে প্রথম মেশিনে প্রস্তুতকৃত মুদ্রার প্রচলন ঘটান বলে ঐতিহাসিকগণ বিশ্বাস করেন। তার উত্তরাধিকারী সুলতান মোহাম্মদ শামসুদ্ধীন তৃতীয় (১৯০৪-১৯৩৫) এই মুদ্রাগুলি সর্বশেষ মুদ্রণ করান ১ এবং ৪ লারি মূল্যমানে, যেগুলো ১৯১৩ সালে যুক্তরাজ্যের ইংল্যান্ডের বার্মিংহামের হিটন্স মিন্ট-এ প্রস্তুতকৃত।
মুদ্রা উত্পাদন বন্ধের পর, বিশেষ করে মালদ্বীপের জন্য বন্ধ করে দেয়া পর, সালতানাতে সিলোনিজ রুপির ব্যবহার শুরু হয়। ১৯৪৭ সালে রুফিয়াহর মুদ্রিত কাগুজে মুদ্রার প্রচলন শুরু করা হয় রুপিকে রূপান্তরের মাধ্যমে এবং এক্ষেত্রে রুফিয়াহর মান রুপির সমান মূল্যমানের হিসাবে নির্ধারণ করা হয়েছিল। ১৯৬০ সালে ধাতব মুদ্রা লারিতে মূল্যায়িত করা হয়, যেখানে মুদ্রা মান শতাংশে নির্ধারণ করে পরিচিত করানো হয়।
সিউল জাতীয় বিশ্ববিদ্যালয়
সিউল জাতীয় বিশ্ববিদ্যালয়  (SNU; কোরীয়, , "Seoul Daehakgyo", কথ্য "Seouldae") দক্ষিণ কোরিয়ার সউল শহরে অবস্থিত একটি জাতীয় বিশ্ববিদ্যালয় ও গবেষণা ইন্সটিটিউট।
দক্ষিণ কোরিয়ার সবচেয়ে মর্যাদাপূর্ণ এই বিশ্ববিদ্যালয় ১৯৪৬ সালে প্রতিষ্ঠিত। মোট তিনটি ক্যাম্পস নিয়ে গঠিত এই বিশ্ববিদ্যালয়ের ক্যাম্পাসগুলো গোয়ানাক, দেহাংনো এবং পিয়ংছাং এলাকায় অবস্থিত। ষোলটি কলেজ, একটি গ্রাজুয়েট স্কুল এবং নয়টি পেশাদার বিদ্যালয় নিয়ে বিশ্ববিদ্যালয়টি গঠিত। কেএডিআই এর একটি সমীক্ষা অনুযায়ী, এই বিশ্ববিদ্যালয় তার শিক্ষার্থীদের প্রতি মাথাপিছু অন্য যেকোন বিশ্ববিদ্যালয়ের তুলনায় বেশি বিনিয়োগ করে।
৪০টি দেশের ৭০০টিরও বেশি শিক্ষা প্রতিষ্ঠানের সাথে সিউল জাতীয় বিশ্ববিদ্যালয়র সংযোগ আছে। বিশ্বব্যাংক এবং ইউনিভার্সিটি অব পেন্সিল্ভ্যানিয়ার সাথে এই বিশ্ববিদ্যালয়ের এক্সচেঞ্জ প্রোগ্রাম রয়েছে।
সিউল জাতীয় বিশ্ববিদ্যালয় চোসান ডাইনাস্টির  রাজা গোজোং এর সময়কালের একাধিক শিক্ষাপ্রতিষ্ঠানের আধুনিক রূপ। বেশ কিছু তৎকালীন শিক্ষা প্রতিষ্ঠান বিশ্ববিদ্যালয়টি স্থাপিত হওয়ার পর এর কলেজের মর্যাদা পায়।
আধুনিক শিক্ষার প্রসার ঘটাতে রাজা গোজোং একাধিক শিক্ষাপ্রতিষ্ঠানের উত্থান ঘটান। রাজ দরবারের আদেশে বেপগোয়ান ইয়াংসংসো ১৮৯৫ সালে প্রতিষ্ঠিত হয়। এই প্রতিষ্ঠান থেকে ২০৯ জন শিক্ষার্থী পাশ করে বের হন।
জাপানীদের শাসনকালে, কেইজো ইম্পেরিয়াল বিশ্ববিদ্যালয়টি জাপানের অন্য নয়টি রাজকীয় বিশ্ববিদ্যালয়ের একটি হিসেবে প্রতিষ্ঠিত হয়। দ্বিতীয় বিশ্বযুদ্ধের পর, স্বাধীন দক্ষিণ কোরিয়ায় বিশ্ববিদ্যালয়টির নাম কেইজো তেইকোকু দেইগাকু (京城帝国大学)থেকে গিয়ংসং দেহাক (경성대학, 京城大學, Gyeongseong University). নামে স্থান্তরিত করা হয়। তৎকালে, হাঞ্জা অক্ষর নামকরণে ব্যবহৃত হয় এবং কোরীয় নামকরণে "রাজকীয়" শব্দটি বাদ দেয় আহয়। পরবর্তীতে মার্কিন যুক্তরাষ্ট্র শিক্ষাকেন্দ্রে আন্তর্জাতিকতার কথা উল্লেখ করায় "জাতীয়" শব্দটি সংযুক্ত করে নতুন নামকরণ হয়।
সিউল জাতীয় বিশ্ববিদ্যালয় ভর্তি বেশ প্রতিযোগিতাপূর্ণ। ১৯৮১ থেকে ১৯৮৭ সালে, যখন একজনশিক্ষার্থী শুধুমাত্র একটি বিশ্ববিদ্যালয়ে আবেদন করতে পারতো, তখন শীর্ষে থাকা শিক্ষার্থীদের মাঝে শুধুমাত্র ০.৫% শিক্ষার্থী বাৎসরিক সরকারি বিশ্ববিদ্যালয় পরীক্ষায় আবেদন করতে সক্ষম হয় এবং তাদের একটি বড় অংশ ভর্তির আবেদন করেও ব্যর্থ হয়।
সউল জাতীয় বিশ্ববিদ্যালয়ের পাঠাগার বিশ্ববিদ্যালয়ের প্রশাসনিক ভবনের পিছন, গোয়ানাক ক্যাম্পাসে অবস্থিত। ২০০৯ সালের তথ্যানুসারে, ৪০ লাখের মতো এই লাইব্রেরির সংগ্রহ রয়েছে।
বিশ্ববিদ্যালয় জাদুঘর ১৯৪৬ সালে গোয়ানাক ক্যাম্পাসে প্রতিষ্ঠিত হয়। ১৯৪১ সালে প্রতিষ্ঠিত দ্বিতল ভবন গিয়ংসং ইম্পেরিয়াল বিশ্ববিদ্যালয় জাদুঘর হিসেবে ব্যবহৃত হয় এবং পরবর্তীতে সিউল জাতীয় বিশ্ববিদ্যালয় জাদুঘর নামান্তরিত করা হয়।
খালিদ বিন মোহাম্মদ স্টেডিয়াম
খালিদ বিন মোহাম্মদ স্টেডিয়াম সংযুক্ত আরব আমিরাত এর শারজাতে অবস্থিত বহুল-ব্যবহারিত একটি স্টেডিয়াম। বর্তমানে এটি ফুটবল খেলার জন্য বেশিরভাগ ক্ষেত্রেই ব্যবহার করা হয়ে থাকে এবং আল শাবা ক্লাবে এর ঘরোয়া মাঠ। স্টেডিয়ামটির ধারণক্ষমতা প্রায় ১০,০০০ জন।
কাজাখ রন্ধনশৈলী
কাজাখ রন্ধনশৈলী হচ্ছে কাজাখস্তানের খাবার এবং ঐতিহ্যগতভাবে মাটন এবং ঘোড়ার মাংস এবং বিভিন্ন দুধ পণ্য নিয়ে যা গড়ে উঠেছে। শত শত বছর ধরে কাজাখরা পশুপালক ছিল। তারা চর্বিওয়ালা লেজের ভেঁড়া, ব্যক্ট্রিয়ান উট এবং ভেঁড়া পালন করতো। তারা এসব প্রাণীর ওপর পরিবহন, পোষাকাদি এবং খাদ্যের জন্য নির্ভর করতো.। রান্নার কৌশল এবং প্রধান উপাদানগুলি জাতিটির যাযাবর জীবনধারা দ্বারা দৃঢ়ভাবে প্রভাবিত হয়েছে। উদাহরণস্বরূপ, প্রায় সব রান্নার কৌশলগুলির লক্ষ্য থাকে খাদ্যদ্রব্যের দীর্ঘমেয়াদী সংরক্ষণ। মাংসে লবণ দিয়ে এবং মাংস শুকিয়ে রাখা হতো বৃহৎ পরিসরে যাতে দীর্ঘদিন টিকে থাকে। টক দুধ খাওয়ার প্রচলন ছিলো কারণ যাযাবর জীবনে এটা সহজে সংরক্ষণ করা যেতো।.
বিভিন্ন আকারে মাংস সবসময় কাজাখ রান্নার প্রাথমিক উপাদান হিসেবে ব্যবহৃত হয় এবং প্রথাগত কাজাখ রান্নার ধরণ হচ্ছে ফুটানো। মাংসের মধ্যে সর্বাধিক জনপ্রিয় হচ্ছে মাটন ও ঘোড়ার মাংস। বড় বড় টুকরো মাংস পরিবেশন করাও জনপ্রিয় হয় যা ফুটিয়ে সিদ্ধ করা হয়। কাজাখরা জবাইয়ের জন্য রাখা ঘোড়ার বিশেষ যত্ন নেয়। তাদেরকে অন্যান্য প্রাণী থেকে আলাদা করে রাখে। তাদেরকে বেশী বেশী করে খাবার দেয়। প্রায়ই ঘোড়াগুলি এত চর্বিযুক্ত হয়ে পড়ে যে তাদের নড়াচড়া করাও কঠিন হয়ে পড়ে।
কাজাখ রান্নার মূল ভিত্তি হচ্ছে টর্ট টালিক মাল - চার ধরনের গবাদি পশু (বা চার ধরনের মাংস): ঘোড়া, উট, গরু এবং ভেড়া। ঘোড়ার মাংস হল প্রধান উৎসব মাংস, মেষের মাংস সাধারণ মাংস হিসাবে ব্যবহৃত হয়, উটের মাংসটিও উৎসব অনুষ্ঠানের মাংস, কিন্তু প্রধান নয় কারণ কাজাখস্তানে ঘোড়ার মতো উট সহজে পাওয়া যায় না। গরুর মাংস হল সাধারণ মাংস।
ঘোড়া বা ভেড়ার মাংস সিদ্ধ করে তৈরী করা বেশবেরমেক সর্বাধিক জনপ্রিয় কাজাখ খাবার। এটাকে খাবার ধরণের উপর ভিত্তি করে “পঞ্চ অঙ্গুলী” বলা হয়। সিদ্ধ মাংসের টুকরোগুলো কেটে অতিথির গুরুত্ব অনুসারে পরিবেশন করা হয়। বেশবারমেওক সিদ্ধ পাস্তা দিয়ে খাওয়া হয় এবং সাথে সরপা নামে এক প্রকার মাংসের ঝোল থাকে যা ঐতিহ্যবাহী কাজাখ বাটি কেসেতে ঢেলে পরিবেশন করা হয়। কাজাখদের আরেকটি জাতীয় খাবার হচ্ছে “কুউরদাক”।
অন্যান্য জনপ্রিয় মাংসের খাবারের মধ্যে আছে “কেজি” যা ঘোড়া মাংস দিয়ে তৈরী হয়ে। শুধুমাত্র বিত্তশালীরা খেয়ে থাকে “শুঝুক”, “কুইরদাক”, “ঝাল” এবং “ঝায়া” ইত্যাদি। কাজাখস্তানের আরেকটি জনপ্রিয় খাবার হচ্ছে পিলাফ (পোলাও) যা চাল ও মাংস মিশিয়ে রান্না করা হয় এবং এতে গাজর, পেঁয়াজ ইত্যাদি দেয়া হয়।
র‍্যাহনা হে তেরে দিল মে
র‍্যাহনা হে তেরে দিল মে হচ্ছে ২০০১ সালে মুক্তিপ্রাপ্ত একটি হিন্দি চলচ্চিত্র যেটি পরিচালনা করেন তামিল চলচ্চিত্র শিল্পের পরিচালক গৌতম মেনন এবং প্রযোজনা করেন বসু ভাগ্যননী। চলচ্চিত্রটি ঐ একই বছরে মুক্তিপ্রাপ্ত তামিল ভাষার চলচ্চিত্র 'মিন্নালে'র পুনর্নির্মাণ যেটি গৌতম মেননই পরিচালনা করেছিলেন। "র‍্যাহনা হে তেরে দিল মে"তে মাধবন, দিয়া মীর্জা এবং সাইফ আলী খান ছিলেন, এছাড়া অনুপম খের, নবীন নিশ্চল এবং স্মিতা জয়করও ছিলেন। ২০০১ এর ১৯শে অক্টোবর চলচ্চিত্রটি মুক্তি পায় এবং ব্যাপক ব্যবসাসফলতা সহ তুমুল দর্শকপ্রিয়তা পায়।
চলচ্চিত্রটির কাহিনী মাধব কুমার শাস্ত্রী ওরফে ম্যাডি নিজেই শুরু করে। ম্যাডি হচ্ছে একজন বড় ডিভিডি দোকানদার দ্বীনদয়ালের ছেলে যে ভাবে যে একদিন ম্যাডি তার ঐ দোকানটা চালাবে, কিন্তু ম্যাডি প্রকৌশল নিয়ে পড়ে। যদিও সে তার শ্রেণীতে পড়াশোনার ব্যাপারে সিরিয়াস নয় এবং অনেক মারামারিতে জড়ায় রাজীব সামরাও ওরফে স্যাম নামের এক মেধাবী ছাত্রের গুন্ডাবাহিনীর সঙ্গে। ম্যাডি এবং স্যামের মধ্যে একবার ব্যক্তিগতভাবে বক্সিং হয় যেটা কলেজ কর্তৃপক্ষ এসে সামাল দেয়। গ্র্যাজুয়েশনের দিন স্যাম এবং ম্যাডি পরস্পর পরস্পরকে ভবিষ্যতে দেখতে চায় বলে বিদায় নেয়। স্যাম যুক্তরাষ্ট্র চলে যায় আর ম্যাডি ভারতেই একটি কম্পানীতে সফটওয়ার বিষয়ক প্রশিক্ষক হিসেবে যোগ দেয়।
ম্যাডি একদিন রীনা নামের একটি মেয়েকে পছন্দ করে ফেলে এবং তার সাথে প্রেম করবে বলে মনস্থির করে কিন্তু রীনার বিয়ে যুক্তরাষ্ট্র প্রবাসী একজনের সাথে ঠিক হয়ে আছে বলে সে জানতে পারে। ম্যাডি জানতে পারে যে রাজীব অর্থাৎ যার সাথে তার বিয়ে হবে তাকে সে ছোটো বেলায় দেখেছে এবং এখন চেহারা মনে নেই। এইসব ব্যাপারে ম্যাডি তার পিতা দ্বীনদয়ালকে বললে সে ম্যাডিকে রাজীব সেজে রীনাদের বাসায় যেতে বলে এবং ম্যাডি যায়।
রীনা যেহেতু রাজীবকে কখনো দেখেনি তাই ম্যাডিকেই রাজীব বলে ধরে নেয় এবং ছোটো বেলার রাজীব যাকে সে শুধু একজন বন্ধু ভাবত, এই রাজীবরূপী ম্যাডির প্রতি সে অনুরক্ত হয়ে পড়ে এবং ভালোবেসে ফেলে। ম্যাডি একদিন সিদ্ধান্ত নেয় যে রীনাকে তার আসল পরিচয় বলে দেবে কিন্তু তার আগেই যুক্তরাষ্ট্র থেকে আসল রাজীব এসে পড়ে। ম্যাডি রীনা দ্বারা তিরস্কৃত হয় এবং ম্যাডি খোঁজ নিয়ে দেখে যে এই রাজীব তার সেই কলেজ জীবনের সহপাঠী রাজীব সামরাও ওরফে স্যাম।
ম্যাডি রীনাকে বিভিন্নভাবে বোঝানোর চেষ্টা করে, রীনার বান্ধবী শ্রুতিকেও বিভিন্নভাবে বুঝানো হয় যে ম্যাডি রীনাকে সত্যি খুব ভালোবাসে এবং তাকে ছাড়া বাঁচতে পারবেনা। ম্যাডি স্যামকে বিভিন্নভাবে হুমকি ধমকি দেয় এবং এ পর্যায়ে তার চোখ উপড়ে নিতে যায় কিন্তু নেয়না। ম্যাডি যুক্তরাষ্ট্র চলে যাবে বলে সিদ্ধান্ত নেয় এবং বিমান বন্দরে যাওয়ার সময় সে স্যাম দ্বারা একটি চমক দেখতে পায়, স্যাম রীনাকে বিয়ে না করে ম্যাডির হাতে তুলে দেয় কারণ সেও জানতে পেরেছে যে রীনা ম্যাডিকে খুবই ভালোবাসে।
বসু ভাগ্যননী 'মিন্নালে' দেখে এর পরিচালক গৌতম মেননকে অনুরূপ হিন্দি চলচ্চিত্র বানাতে বলেন, তিনি নিজেই ওটির প্রযোজক হবেন বলে জানান তাকে এবং নায়ক হিসেবে মাধবনকেই নেওয়া হবে। মুখ্য অভিনেত্রী হিসেবে রিচা পাল্লোড়কে নেওয়া হবে ভাবা হলেও দিয়া মীর্জাকে নেওয়া হয় যেটি ছিল দিয়ার জীবনের প্রথম চলচ্চিত্র। মেনন প্রথমে মিন্নালে'র হিন্দি সংস্করণ বানাতে আপত্তি করেছিলেন কিন্তু বসুর পীড়াপীড়িতে তিনি রাজি হন।
চলচ্চিত্রটির সঙ্গীত মিন্নালের সঙ্গীত পরিচালক হরিষ জয়রাজই করেছিলেন, গীতিকার ছিলেন সমীর। গানের তালিকাঃ
কম্বোডিয়া জাতীয় ফুটবল দল
কম্বোডিয়া জাতীয় ফুটবল দল () হচ্ছে কম্বোডিয়া এর জাতীয় ফুটবল দল, যেটি ফুটবল ফেডারেশন অফ কম্বোডিয়া দ্বারা পরিচালিত হয়। এটি ১৯৭০ থেকে ১৯৭৫ সাল পর্যন্ত খ্‌মের রিপাবলিক জাতীয় ফুটবল দল নামে পরিচিত ছিল। এটি ১৯৭২ এএফসি এশিয়ান কাপ এই দলটি চতুর্থ স্থান অধিকার করেছিল। এই দলটি ১৯৩৩ সালে প্রতিষ্ঠিত হয়েছিল এবং ১৯৫৩ সালে ফিফা এর সদস্য পদ লাভ করে। কম্বোডিয়া এর সেরা খেলোয়াড়দের মধ্য অন্যতম হলেন হোক সোচেত্রা। এর আগে দশকে তিনি দক্ষিণ পূর্ব এশিয়ার শীর্ষ দুই স্ট্রাইকারের মধ্যে থাইল্যান্ড এর কিয়াটিসুক সেনামুং সাথে সেরা খেলোয়াড় হিসেবে বিবেচিত হতেন। ১৯৯৭ সালে, হোক সোচেত্রা দক্ষিণপূর্ব এশিয়ার সেরা খেলোয়াড় এর পুরস্কার এবং সানয় থেকে গোল্ডেন বল লাভ করে।
খ্‌মের রিপাবলিক জাতীয় ফুটবল দল হিসেবে টুর্নামেন্টের সময়, কম্বোডিয়া এশিয়াতে সেরা জাতীয় দলগুলোর মধ্যে একটি ছিল। খ্‌মের রিপাবলিক জাতীয় ফুটবল দল হিসাবে, তারা সেমিফাইনালে খেলার জন্য যোগ্যতা অর্জন করেছিল, শুধুমাত্র ইরান ও থাইল্যান্ডের দ্বারা তারা পরাজিত হয়েছিল, এবং সামগ্রিকভাবে চতুর্থ স্থান অর্জন করেছিল। এটি একটি আন্তর্জাতিক প্রতিযোগিতায় কম্বোডিয়া এর সর্বশ্রেষ্ঠ কৃতিত্ব হিসাবে অবশেষ রয়েছে।
কয়েক দশকের যুদ্ধের পরে, যেটি খ্‌মের রুজ এর গণহত্যা এবং পরবর্তী ভিয়েতনামী আক্রমণের সাক্ষী ছিলেন, যিনি খ্‌মের রুজপরাজিত করেছিলেন, কম্বোডিয়া আন্তর্জাতিক ফুটবলে তিনি পুনরায় ১৯৯৩ সালে ফিরে এসেছিল। কম্বোডিয়া প্রথমবারের মতো একটি নতুন দল হিসেবে ১৯৯৬ এএফএফ চ্যাম্পিয়নশিপ এ অংশগ্রহণ করে, যার মধ্যে কম্বোডিয়া চার ম্যাচ এ পরাজিত হয়েছিল। যদিও কম্বোডিয়া এই টুর্নামেন্টে অংশগ্রহণকারী সব দলের মধ্যে সবচেয়ে দুর্বলতম ছিল, তবুও কম্বোডিয়া ফুটবলের উচ্চ আত্মা প্রদর্শন করেছে যাইহোক, ধারাবাহিক প্রতিযোগিতায়, কম্বোডিয়া সফল ছিল না এবং তারা উচ্চ আত্মা সঙ্গে খেলা পরিচালনা করতে পারছিল না। এই সত্ত্বেও, কম্বোডিয়া এখনও তার তরুণ ইতিহাসে কম্বোডিয়ার ফুটবল প্রতিভাধর একজন খেলোয়াড়, হোক সোচেত্রাকে জন্ম দেয়।
কম্বোডিয়া অনেক বছর ধরে পিছনে থেকে গিয়েছিল।
কয়েক দশক ধরে ছায়া এর পেছনে থাকার পর কম্বোডিয়া ফুটবল আবারো পুনরুজ্জীবিত হয়েছে। কম্বোডিয়া এর পুনরুজ্জীবনের শুরু দক্ষিণ কোরিয়া এর লি টি-হুন এর আগমনের সাথে, যা কম্বোডিয়া এর ফুটবলের একটি উল্লেখযোগ্য উন্নয়ন চালু করেছে, এর কৌশলগুলি পরিবর্তন এবং যুব উন্নয়ন এবং কম্বোডিয়ান যুবকদের জাতীয় দলের কাছে প্রচারের সাথে সাথে, কম্বোডিয়াতে পরিবর্তনের জন্য একটি আশা দিয়েছেন। এই দলের উপর, দলের অনেক তরুণ প্রতিভা আছে, বিশেষ করে চ্যান ভাথানাকা, যিনি হচ্ছেন কম্বোডিয়া এর বাইরে পেশাদার ফুটবল খেলা প্রথম কম্বোডিয়ান। ২০১৮ সালের বিশ্বকাপের যোগ্যতা অর্জনের সময় কম্বোডিয়া আবারও একটি পূর্ণ আত্মবিশ্বাস দেখিয়েছিল, তবে কম্বোডিয়া কোনও জয়ের মুখ দেখতে পায়নি।
২০১৯ এএফসি এশিয়ান কাপ বাছাইপর্ব এর সময়, কম্বোডিয়া আফগানিস্তানকে পরাজিত করে কম্বোডিয়ার ইতিহাসে সবচেয়ে বড় সাফল্য অর্জন করেছে, যা হচ্ছে তারা সেসময় ফিফা বিশ্ব র‍্যাঙ্কিং এ ১৫৮তম স্থানে অবস্থান করে, যা কম্বোডিয়া থেকে ১৭৪তম স্থান থেকে বৃদ্ধি পেয়ে এসেছিল। এবং ইতিমধ্যে বিশ্বকাপের যোগ্যতা অর্জনে ঘরের মাঠে কম্বোডিয়াকে দুইবার পরাজিত করেছিল ১–০ গোলে। এটি এখনও তার আধুনিক ফুটবল ইতিহাসে কম্বোডিয়া এর সেরা পারফরম্যান্স হিসেবে গণ্য করা হয়।
ওয়ার্দুন ইউসুফ
মোহাম্মদ ওয়ার্দুন বিন ইউসুফ (জন্ম: ১৪ সেপ্টেম্বর ১৯৮১) হচ্ছেন ব্রুনাই এর একজন ফুটবল খেলোয়াড় যিনি ডিপিএমএম ফুটবল ক্লাব এবং ব্রুনাই জাতীয় ফুটবল দল এর গোলরক্ষক হিসেবে খেলে থাকেন।
২০০৬ সাল থেকে ওয়ার্দুন ইউসুফ ডিপিএমএম ফুটবল ক্লাব এ খেলছেন, ২০০৪ সালে সংক্ষিপ্ত সময়ের জন্য উইজায়া ফুটবল ক্লাব এ খেলে পুনরায় আবার ডিপিএমএম ফুটবল ক্লাব এ ফিরে আসেন। পূর্বে, তিনি ব্রুনাই (মালয়েশিয়া প্রিমিয়ার লীগ দল) দলের একজন সদস্য ছিলেন যেখানে তিনি মালয়েশিয়া প্রিমিয়ার লীগ এ অংশগ্রহণ করেছিলেন।
২০১০ সালে ব্রুনাই এর ওপর দুই বছরের জন্য ফিফা এর নিষেধাজ্ঞা বহাল রেখে ওয়ার্দুন ইউসুফকে মিজরা ফুটবল ক্লাব এ ধারে প্রেরণ করা হয়। তিনি সেই সময় দলের অধিনায়ক হন এবং এমনকি ২০১১ ব্রুনাই লীগের কাপের সেমিফাইনালে পেনাল্টি পায়, অতঃপর তারা ফাইনালে জয়লাভ করে।
২০১২ সালে তার পুরানো ক্লাবের সাথে লিগে ফিরে আসার পর, ওয়ার্দুন ইউসুফ একসময় অবিস্মিত হয়ে ওঠে। তিনি ২০১৫ সালের ঋতুতে একটি খেলা মিস করেননি যখন ডিপিএমএম ফুটবল ক্লাব শেষ দুই বার কাপ একটুর জন্য হেরে গিয়ে অবশেষে শিরোপা জিতেছিল।
২ এপ্রিল, ২০১৭ তারিখে, ওয়ার্দুন ইউসুফ বেঞ্চে বসে যান এবং তিন বছরের মধ্যে তার প্রথম লীগ খেলাটি মিস করেন, দীর্ঘতম প্রতিদ্বন্দ্বী আলিজ্যান্ড স্যাটম লীগে খেলা সবচেয়ে বয়স্ক খেলোয়াড় হতে সাহায্য করেন। একই সাথে তার বেঞ্চে বসে যাওয়ার কারণ ছিল তার গোড়ালি আঘাত।
২০০৪ সালের ৭ এপ্রিলে, ২০০২ ফিফা বিশ্বকাপ বাছাইপর্ব (এএফসি) এ ইয়েমেন জাতীয় ফুটবল দল এর বিপক্ষে ৫–০ গোলে হেরে যাওয়া ম্যাচে থেকে ওয়ার্দুন ইউসুফ প্রথমবারের মতো ব্রুনাই জাতীয় ফুটবল দল এর হয়ে খেলা শুরু করেন। ওয়ার্দুন ইউসুফ এর গোল মালদ্বীপ এ অনুষ্ঠিত ২০০৪ এএফসি এশিয়ান কাপ এর যোগ্যতা ম্যাচগুলির লক্ষ্যমাত্রা অর্জন করেছিল।
কোন আন্তর্জাতিক উপস্থিতি ছাড়াই একটি বিশাল সময় পরে, ওয়ার্দুন ইউসুফ ২০০৮ সালে সুজুকি কাপের জন্য বাছাইপর্বে খেলেন, সেসময় তিনি সম্পূর্ণ ব্রুনাই দল এবং তার ক্লাব, ডিপিএমএম ফুটবল ক্লাবকে প্রতিনিধিত্ব করছিলেন।
২০১১ সালের ১২ মার্চ, কৌসিংউংয়ের চীনা তাইপেইতে ব্রুনাই প্রথম বিশ্বকাপ বাছাইপর্বে ম্যাচ জেতার জন্য অন্যতম ভূমিকা রেখেছিলেন ওয়ার্দুন ইউসুফ। এর প্রায় এক বছর পর, তিনি কম্বোডিয়া এ অনুষ্ঠিত ২০১০ সালের এএফএফ সুজুকি কাপের বাছাইপর্বের জন্য লাইনআপেও ছিলেন। ওয়ার্দুন ইউসুফ তিনটি ম্যাচের মধ্যে আট গোল করেন, যার ফলে ব্রুনাই কোয়ালিফাইং গ্রুপে তৃতীয় স্থান অর্জন করে।
ওয়ার্দুন ইউসুফ পরবর্তী আন্তর্জাতিক টুর্নামেন্টটি ছিল এক মাস পর ২০১৬ সালে, যেটি মালয়েশিয়া এর কুচিং এ অনুষ্ঠিত হয। ১২ নভেম্বর মাকাও এর বিরুদ্ধে সেমি-ফাইনালে, ৫৫ মিনিতে নিকি তরাও এর একটি নিশ্চিত গোল ঠেকিয়ে দেন। উক্ত ম্যাচ ব্রুনাই ৪–৩ গোলের ব্যবধানে জয়লাভ করে।
নাজিব তারিফ
মোহাম্মদ নাজিব বিন হাজী তারিফ হচ্ছেন ব্রুনাই এর একজন ফুটবল খেলোয়াড়, যিনি ডিপিএমএম ফুটবল ক্লাব এবং ব্রুনাই জাতীয় ফুটবল দল এর হয়ে মধ্যমাঠের খেলোয়াড় ও রক্ষণভাগের খেলোয়াড় হিসেবে খেলেন।
ব্রুনাই প্রিমিয়ার লীগ এর এনবিটি ফুটবল ক্লাব এবং এএম গানার্স এর মতো দলের সাথে ২০১২ সালের হাসানাল বল্কিয়াহ ট্রফিতে নাজিব তারিফ এর তার ক্যারিয়ার শুরু করেন। পরবর্তীতে তিনি ব্রুনাই এর পেশাদারি দল রয়্যাল ব্রুনাই পুলিশ ফোর্স স্পোর্টস কাউন্সিল এ স্থানান্তরিত হন, যেখানে তিনি অধিনায়কের দায়িত্ব পালন করেন।
২০১৫ মৌসুমে শুধুমাত্র সাতবার উপস্থিত হওয়ার পর, তার ক্লাব প্রধান কোচ স্টিভ কেয়ান তাকে রক্ষণভাগের খেলোয়াড় হয়ে যাওয়ার পরামর্শ দেন (যেটি তিনি হেলমি জাম্বিন ও আমিনউদ্দিন জাকান তাহির এর সাথে করেছেন)। প্রথম পছন্দ সিরাল সাহারি একটি সিজনের শেষের দিকের আঘাতপ্রাপ্ত হলে, তিনি ২০১৬ সালে দলের জন্য আরো অনেক বেশি নির্ভরশীল হয়ে উঠেন।
২০০৫ সাল থেকে ব্রুনাই এর অনূর্ধ্ব ২১ এর জন্য নাজিব খেলেছেন, এবং ২০১৪ সালে ট্রফি জেতার পর ৪টি হাসানাল বল্কিয়া টুর্নামেন্টে খেলা একমাত্র খেলোয়াড় এ পরিণত হন তিনি। তিনি সেই বছরের উদ্বোধনী ম্যাচে কম্বোডিয়া জাতীয় ফুটবল দল এর বিপক্ষে ইনজুরি টাইম এ ফ্রি-কিক সম্পর্কে বলেছেন তার করা গোলগুলোর মধ্যে সবচেয়ে সেরা।
নাজিব তারিফ ব্রুনাই এর অনূর্ধ্ব ২৩ পূর্ব তিমুর জাতীয় ফুটবল দল এর বিপক্ষে ২০১১ সালের এসএ গেমস ফুটবল টুর্নামেন্ট এ প্রথমবারের মতো খেলেন, তবে দলটি ১–২ ম্যাচে হেরে যায়। এরপর তিনি পাঁচটি ম্যাচে খেলেন এবং ব্রুনাই দল তাদের পঞ্চম স্থানে উঠে আসে।
ওয়াস্পস এর জন্য নাজিব তারিফ এর পূর্ণ আন্তর্জাতিক অভিষেকে ২০০৮ সালে ফিলিপাইন অনুষ্ঠিত এএফসি চ্যালেঞ্জ কাপের যোগ্যতা অর্জন করে, যেখানে তিনি তিনটি ম্যাচ খেলেছিলেন। ২০১২ ও ২০১৪ সালে তিনি ব্রুনাই এর এএফএফ সুজুকি কাপের বাছাইপর্ব ক্যাম্পেইন-এর জন্যও সর্বদা উপস্থিত ছিলেন। ২০১৬ সালের জন্য তিনি রক্ষণভাগের খেলোয়াড় দায়িত্ব পালন করেছিলেন, কিন্তু আঘাতের কারণে খেলাটি শেষ করেননি, যা তাকে বাকি খেলা থেকে বিরত রাখে।
২০১২ সালের এএফসি একাদশের কোয়ার্টারের তালিকায় ছিলেন নাজিব তারিফ, কিন্তু প্রাথমিকভাবে দলের বাকি অংশে ভ্রমণ করেননি। যাহোক, তিনি পুনরুদ্ধার করেন এবং উদ্বোধনী ম্যাচ জন্য শুরুর লাইন আপে উপস্থিত হন, এবং ব্রুনাই উক্ত প্রতিযোগিতায় চতুর্থ স্থানে সমাপ্ত করে।
নাজিব তারিফের নয়জন ভাইবোন রয়েছে, যার অন্য একজন ফুটবলার, যে হচ্ছে তার ছোট ভাই নাঈম তারিফ।
মালদ্বীপ মান সময়
মালদ্বীপ মান সময় বলতে মালদ্বীপের সময়কে বুঝানো হয়। এটি "এমভিটি" দ্বারা চিহ্নিত করা হয়। এটি ইউটিসি +৫:০০ দ্বারা দেওয়া হয়। মালদ্বীপ বর্তমানে দিবালোক সংরক্ষণের সময় পালন করে না।
শারজাহ আন্তর্জাতিক বিমানবন্দর
শারজাহ আন্তর্জাতিক বিমানবন্দর () হচ্ছে সংযুক্ত আরব আমিরাত এর দক্ষিণ পূর্বে অবস্থিত ৭ নটিক্যাল মাইল অর্থ্যাৎ (১৩ কিমি; ৮.১ মা) একটি বিমানবন্দর। এটি এলাকা জুড়ে বিস্তৃতি লাভ করেছে।
আন্তর্জাতিক বিমানবন্দর কাউন্সিল এর ২০১৫ সালের আনুমানিক পরিসংখ্যান অনুযায়ী, শারজাহ বিমানবন্দর কার্গো টর্নেডো মধ্যপ্রাচ্যের তৃতীয় বৃহত্তম বিমানবন্দর স্থল। গ্রাউন্ড সার্ভিসেস কোম্পানি, শারজাহ এভিয়েশন সার্ভিসেস, হ্যান্ডলেড ৫৮৬, ২০১৫ সালের ১৬.১% বৃদ্ধির সাথে ৯৫ টন এর প্রতিবছর বৃদ্ধি পায়। একটি এলাকায় একজন যাত্রী হিসাবে টার্মিনালে ।
শারজাহ আন্তর্জাতিক বিমানবন্দর স্বল্প খরচে এয়ার আরাবিয়ার জন্য একটি কেন্দ্রস্থল। শারজাহ ফ্রাইট সেন্টার হচ্ছে এয়ার আরবের সদর দফতর। এবং এটি সংযুক্ত আরব আমিরাত, শারজাহ বিমানবন্দের সম্পত্তি। বিমানবন্দরটির প্রধান কেন্দ্রস্থল হলো ওল্ড কার্গো টার্মিনাল।
১৯৭০ শতকের শুরুর দিকে বিমান বন্দরটি নির্মাণকাজ শুরু করা হয় এবং ১৯৭৭ সালের ১ জানুয়ারী উদ্বোধন করা হয়। এটি শহরে কাছাকাছি ছিল যার কারনে পরবর্তীতে আরএএফ শারজায় স্থানান্তর করা হয় এবং ১৯৩৮ সালে খুলে দেওয়া হয়। এটি ছিল সংযুক্ত আরব আমিরাতে প্রথম বিমানবন্দর এবং ইম্পেরিয়াল এয়ারওয়েজ ব্যবহারের জন্য উপসাগরীয় আরব দেশগুলির জন্য কোঅপারেশন কাউন্সিল। এছাড়াও পরবর্তীতে ১৪ ডিসেম্বর ১৯৭১ পর্যন্ত আরএএফ কর্তৃক ব্যবহার করা হয়। উন্নয়নের লক্ষ্যই শারজাহ শহর থেকে বিমানবন্দরটি স্থানান্তর করা হয়। পুরনো এয়ারপোর্টের রানওয়ে এখন শহরের কেন্দ্রস্থল কিং আব্দুল আজিজ রাস্তার একটি অংশ অংশ হিসেবে বিমানবন্দরটি ব্যবহৃত হয়।
বিমানবন্দরটি উপসাগরীয় যুদ্ধ এর সময়ে ইউনাইটেড স্টেটস এয়ার ফোর্স ৯২৬ তম টেকনিক্যাল ফাইটার গ্রুপ কর্তৃক ব্যবহার করা হয়। আনুমানিক ৪৫০ টি ইউনিট নিয়ে বিমানবন্দরটি স্থাপন করা হয় যেখানে ১৯৯০-এর দশকের শেষের দিকে এবং ১৯৯১ সালের শুরুতে এ-১০ থান্ডারবোল্ট ২ ভূমিতে আক্রমণের জন্য বিমানটি উড়িয়ে দেয়া হয়েছিল।
বিমানবন্দরটি সমুদ্রসমতল থেকে উচ্চতার উপরে অবস্থিত। বিমান নির্মিত পথ মনোনীত করা হয়েছে ১২/৩০ এবং পিচ পৃষ্ঠের পরিমাপের সাথে ।
নিম্নবর্ণিত এয়ারলাইন্সসমূহ নিয়মিতভাবে নির্ধারিত সময়ে চলাচল করে এবং শারজাহ থেকে ফ্লাইট পরিচালনা করে থাকে।
ঈদ গাহ্ মসজিদ
ইদ গাহ মসজিদ বা ঈদগাহ মসজিদ আফগানিস্তানের রাজধানী কাবুলে অবস্থিত দ্বিতীয় বৃহত্তম মসজিদ । এটি দেশের প্রধান ধর্মীয় মসজিদ হিসেবে বিবেচিত, যেখানে এক মিলিয়ন মানুষ বছরে দুবার ঈদ নামাজ  পড়তে সমবেত হয় । এটি কাবুলের শর-ই-বারাক শহরে অবস্থিত মাহমুদ খান সেতু এবং শহরের পূর্ব অংশে অবস্থিত ন্যাশনাল স্টেডিয়ামের কাছে অবস্থিত । এটি শহরের আভ্যন্তরীণ এলাকার একটি অংশ । "ইদ গাহ" বা "ঈদগাহ" বলতে একটি খোলা জায়গা বোঝায় যেখানে মানুষ জাতীয় ও ধর্মীয় অনুষ্ঠানগুলির সময় মিলিত হয়। ঈদ গাহের খোলা মাঠগুলি কুরবানির পশুর পরিবহন সামগ্রীগুলির জন্য পার্কিং লট হিসেবে ব্যবহার করা হয়।
বেশিরভাগ তথ্যসূত্রে বলা হয়েছে সম্রাট বাবরের সময়ে একজন মুসলমান যোদ্ধা ভারতে আক্রমণ করেছিলেন এবং ভারতকে ধ্বংস করে দিয়েছিলেন এবং ইসলামকে গৌরবান্বিত করার জন্য একটি মসজিদ নির্মাণের নির্দেশ দিয়েছিলেন । তিনি তাঁর যোদ্ধাদের দ্বারা পাঞ্জাব, সিন্ধু এবং আশেপাশের এলাকা থেকে বহুমূল্য পাথর ফিরিয়ে নিয়েছিলেন পাথর নিয়ে নিয়েছিলেন । পারস্যের স্থপতিরা তাদের কাবুলের প্রজন্মের জন্য একটি কাঠামো নির্মাণ করেন । এটি ধর্মীয় বিভিন্ন ধর্মীয় উত্সব , ধর্মীয় অনুষ্ঠান, রাজকীয় এবং রাজকীয় ধর্মীয় অনুষ্ঠানগুলি আয়োজিত হত ।  সে সকল উৎসবে বিভিন্ন রাজা এবং আমির উপস্থিত থাকতেন  । এই মসজিদটিতে ১৯১২ সালে তৎকালীন আমির হাবিবুল্লাহ তাঁর দেশের স্বাধীনতার ঐতিহাসিক ঘোষনা প্রদান করেছিলেন।
এই ঈদ গাহ মসজিদকে ১০ ফেব্রুয়ারী ২০০৬ সালে আক্রমণের লক্ষ্য হিসেবে চিহ্নিত করা হয়েছিল, যখন দুইজন সন্দেহভাজনকে  গ্রেফতার করা হয় । সে সময় তাদের গাড়িতে 8 কেজি বিস্ফোরক উদ্ধার করা হয়েছিল।.
আইডি গাহ মসজিদ কাবুলের একটি ঐতিহ্যবাহী অংশে অবস্থিত এবং এই ঐতিহ্যবাহী মুসলিম স্থাপত্য ও ঐতিহ্যকে প্রতিফলিত করে।  এই পবিত্র স্থান দেখার জন্য প্রতিদিনই দূরদূর থেকে তীর্থযাত্রীদের আগমন দেখা যায় । মসজিদটি বেইজ এবং সাদা রঙের ডিজাইন করা ।  সামনে দিকে চারটি মিনারের , উচ্চ কেন্দ্রীয় খিলানবিশিষ্ট দুটি এবং কেন্দ্রীয় খিলান উভয় পাশের খিলানবিশিষ্ট অংশের উভয় পাশে এর কাজ দেখা যায় । চারদিকে গোলাকার চারটি মিনারা একই দিকে এবং ছাদের মাঝখানে ভিন্ন রঙের একটি ছোট ছোট মিনার অবস্থিত । মসজিদ দীর্ঘ  দৈর্ঘ্য এবং প্রস্থ প্রশস্ত বিশিস্থ । ৩ টি খিলানবিশিষ্ট কেন্দ্রীয় খিলানে আঁকা এলাকা বাদে মসজিদটির দৈর্ঘ্যের দিকে ১৮ টি অন্ধকার কুঠি রয়েছে।.  ঈদগাহ স্কয়ার নামে পরিচিত এই বিশাল এলাকাটি  প্রার্থনা মৌসুমে মসজিদে প্রচুর সংখ্যক লোক ধারন করতে সক্ষম ।
তৃতীয় শাহজাহান
তৃতীয় শাহজাহান (شاه جہان ۳; ১৭১১-১৭৭২), মুহি-উল-মিল্লাত নামেও পরিচিত, ছিলেন একজন মুঘল সম্রাট। তিনি সম্রাট আওরঙ্গজেবের কনিষ্ঠ পুত্র মুহাম্মাদ কাম বকশের জ্যেষ্ঠ পুত্র মুহি-উস-সুন্নাতের পুত্র। তিনি ১৭৫৯ সালে ইমাদ-উল-মুলকের সাহায্যে মুঘল সিংহাসনে আরোহণ করেন। তিনি পরবর্তীতে মারাঠা সরদারদের দ্বারা সিংহাসনচ্যুত হন।
সুয়েজ উপসাগর
সুয়েজ উপসাগর (আরবী: خليج السويس, অনুবাদ, খলির অ-সুউয়িস; পূর্ববর্তী بحر القلزم, বাআর আল-কুলজুম, "সাগর সাগর") লাল সাগরের উত্তরের প্রান্তে একটি উপত্যকা, সিনাই উপদ্বীপের পশ্চিম অবস্থিত এখানকার ছোটখাট উপসাগর। সিনাই উপদ্বীপের পূর্বে রয়েছে আকাবা উপসাগর। এই উপসাগরটি সুয়েজ রিফ্ট বেসিনের তুলনামূলকভাবে অল্প বয়স্ক কিন্তু এখন নিষ্ক্রীয় উপসাগরের মধ্যে গঠিত হয়েছিল, যা প্রায় ২৬ মিলিয়ন বছর আগের। এটি উত্তর পশ্চিম থেকে প্রায় ৩০০ কিলোমিটার (১৯০ মাইল) উত্তর প্রসারিত করে, মিশরীয় শহর সুয়েজ শহর পর্যন্ত বিস্তৃত এবং এটি সুয়েজ খালের প্রবেশপথটি প্রসারিত করে। উপসাগরের মধ্য লাইনের সাথে আফ্রিকা ও এশিয়া মহাদেশের সীমান্তকে চীহ্নিত করে। ফলে উপসাগরটির পূর্ব অংশ এশিয়া মহাদেশের অন্তর্গত এবং পশ্চিম অংশ আফ্রিকা মহাদেশের অন্তর্গত। সুয়েজ খালে প্রবেশদ্বার ও খনিজ তেল এবং গ্যাস ক্ষেত্রের উপরে অবস্থিত এই উপসাগরে।
উপসাগরীটি আফ্রিকা ও সিনাই উপদ্বীপের (এশিয়া) মধ্য দিয়ে লাল সাগরে উত্তর-পশ্চিমাঞ্চলীয় বাহু নিয়ে গঠিত। এটি ট্রিপল জংশন রিফ্ট সিস্টেমের তৃতীয় বাহু, দ্বিতীয় বাহু হচ্ছে আকাবা উপসাগর
গোবলে ​​প্রণালী থেকে (বিকল্প নাম: স্ট্রেট অফ জুবল) উপসাগরটির উত্তর অংশে সুয়েজ শহর পর্যন্ত দৈর্ঘ্য ১৯৫ মাইল (৩১৪ কিমি) এবং প্রস্থ ১২ থেকে ২০ মাইল (১৯ থেকে ৩২ কিলোমিটার)।
ইন্টারন্যাশনাল হাইড্রোগ্রাফিক অর্গানাইজেশন উপসাগরের দক্ষিণ সীমা নির্ধারণ করে "রাশ মুহম্মদ (২৭ ° ৪৩' উত্তর) থেকে শাদওয়ান দ্বীপের দক্ষিণে (৩৪ ° ০২' পূর্ব) থেকে একটি লাইন দ্বারা এবং তারপর পশ্চিম দিকে একটি সমান্তরাল (২৭ ° ২৭ উত্তর) আফ্রিকা উপকূলে "।
গলফ পাললিক বেসিন স্তরবিজ্ঞান অধ্যায় অলিগোসিনের ক্লাস্টিক পাথর এবং কার্বনেটেটে প্রারম্ভিক প্যালোজোয়িক গঠিত, এবং স্নিরফ্ট এবং পিকোরিট মিওসিন থেকে হোলসিন ক্লাস্টারস এবং ইপপোরাইটস। তিনটি বড় তেল ক্ষেত্র উপসাগরের মধ্যে রয়েছে। এল মরগান ১৯৬৪ সালে আবিষ্কৃত হয়, বেলাইম ১৯৫৫ সালে আবিষ্কৃত হয় এবং অক্টোবর ক্ষেত্রটি ১৯৭৭ সালে আবিষ্কৃত হয়। অক্টোবর ক্ষেত্রটি ক্রিয়েটিস নুবিয়া গঠন, উচ্চ ক্রিটেসিয়াস নেজাজাত গঠন, মিওসিন নূকুল গঠনের এবং উচ্চ রদীয়স গঠনের মায়োসিন এসএসএল সদস্য। 
এই উপসাগরের উত্তর অংশের সঙ্গে সুয়েজ খালের দক্ষিণ পওরান্ত যুক্ত রয়েছে। ভারত মহাসগর থেকে লোহিত সাগর হয়ে জাহাজ গুলি উপসাগরটির মাধ্যমেই সুয়েজ খাল হয়ে ভূমধ্যসাগরে প্রবেশ করে। ফলে এই উপসাগরটি সুয়েজ খালের সঙ্গে লোহিত সাগরে প্রবেশের প্রধান ও একমাত্র পথ।
আরও তথ্য: ফার্সী উপসাগর § বন্যপ্রাণী
নূর আহমদ চেয়ারম্যান
জীবনকাল-(১৮৮৮-১৯৬৪)
জন্ম তারিখঃ                                             ডিসেম্বর ১৭, ১৮৮৮
মৃত্যু তারিখঃ                                            অক্টোবর ২২, ১৯৬৪
জন্ম স্থানঃ                                                আলকরন, চট্টগ্রাম, ব্রিটিশ ভারত
চট্টগ্রামের পৌরপিতাঃ                                 ১৯২১-১৯৫৪
বঙ্গীয় ব্যবস্থাপক সভার সদস্যঃ                    ১৯৩৭-১৯৪৭
পাকিস্তান প্রথম গণ পরিষদ সদস্যঃ               ১৯৪৭-১৯৫৪
সংক্ষিপ্ত পরিচিতিঃ
নূর আহমদ চেয়ারম্যান ছিলেন একজন ক্ষণজন্মা বাঙালী মুসলমান। সুদূর ব্রিটিশ আমল থেকে প্রায় ৪০ বছরের সুদীর্ঘ কাল পরিক্রমায় নূর আহমদ ছিলেন একাধারে রাজনীতিবিদ, পার্লামেন্টারিয়ান, আইনজ্ঞ, শিক্ষাবিদ, বক্তা, লেখক, সমাজ সেবক প্রভৃতি সর্বগুণে গুণান্তিত এক বিস্ময়কর ব্যাক্তিত্ব। দৈনিক সংবাদের কলামে অতীত ইতিহাস ঘাঁটতে গিয়ে “অল্পদর্শী” উল্লেখ করেন,“বৃটিশ-বিরোধী সংগ্রাম যখন উতুঙ্গে তখন ফরমান বলেই দেশ শাসিত হত কিন্তু ক্ষমতা সীমিত হলেও তৎকালীন কেন্দ্রীয় আইন পরিষদে নির্বাচিত হওয়ার জন্য যোগ্য প্রতিদ্বন্ধীর অভাব হতো না। বয়স ভিত্তিক ভোটাধিকার ছিল না। বিত্তবান ব্যক্তিরা ছিলেন ভোটদাতা। এই ভোটারদের ভোটে নির্বাচিত সদস্যদের মধ্যে যতদূর মনে পড়ছে ভি জি পেটেল, বল্লভ ভাই পেটেল, স্যার ত্যাজ বাহাদূর সপ্রু, এস সত্যমূর্তি, মোহাম্মদ আলী জিন্নাহ, আসামের আব্দুল মতিন চৌধুরী, চট্টগ্রামের নূর আহমদ, ডক্টর  বি আর আম্বেদকর প্রমুখ তৎকালীন ভারতের শ্রেষ্ঠ আইনজীবি এবং অন্যান্য পেশাজীবি ছিলেন”।
নূর আহমদের কর্মজীবন ছিল বিশাল। ১৯১৭ সালে আইনজীবি হিসাবে তিনি চট্টগ্রাম বারে যোগদান   করেন। ১৯১৮ সালে চট্টগ্রাম পৌরসভার কমিশনার নির্বাচিত হন। ১৯২১ সালে তিনি চট্টগ্রাম পৌরসভার চেয়ারম্যান নির্বাচিত হন। এরপর হতে ১৯৫৪ সাল পর্যন্ত একটানা ৩৩ বছর তিনি ছিলেন চট্টগ্রাম পৌরসভার নির্বাচিত চেয়ারম্যান । ১৯৩৭-১৯৪৭ সাল পর্যন্ত ১০ বছর তিনি বঙ্গীয় ব্যবস্থাপক সভার (বেঙ্গল লেজিসলেটিভ কাউন্সিল) সদস্য ছিলেন। ১৯৪৭-১৯৫৪ পর্যন্ত ৭ বৎসর তিনি পাকিস্তান  প্রথম গণপরিষদের সদস্য ছিলেন। ১৯৫৪ সালে চট্টগ্রাম পৌরসভার চেয়ারম্যান পদে তিনি স্বেচ্ছায় ইস্তফা দেন এবং কর্মজীবন হতে অবসর গ্রহণ করেন। নুর আহমদের রাজনৈতিক জীবন শুরু হয় খেলাফত আন্দোলনে যোগদানের মাধ্যমে। পরবর্তী সময়ে তিনি মুসলিম লীগের রাজনীতিতে সম্পৃক্ত। তিনি ছিলেন ধর্মপ্রাণ এবং অসাম্প্রদায়িক। ব্রিটিশ সরকার নূর আহমদকে তাঁর সমাজকর্মের স্বীকৃতিস্বরূপ ‘খান সাহেব’ উপাধি দিয়ে সম্মানিত করার    প্রস্তাব করলে তিনি সে প্রস্তাব প্রত্যাখ্যান করেন। পাকিস্তান সরকার তাঁর আজীবন সমাজসেবার স্বীকৃতি দিয়ে ‘সিতারা এ খেদমত’ উপাধি ও মাসিক ৫০০ টাকা সাহিত্য-বৃত্তি মঞ্জুর করেন। ১৯৬৪ সালের ২২শে অক্টোবর, এই মহান কর্মবীর চট্টগ্রাম তথা উপমহাদেশের আপামর জনগণকে কাঁদিয়ে ইহধাম ত্যাগ করেন।
নূর আহমদ চেয়ারম্যানের অবদান সমূহঃ
Ø  অবৈতনিক ও বাধ্যতামূলক সার্বজনীন প্রাইমারী শিক্ষার প্রবর্তন
Ø  চট্টগ্রাম বিশ্ববিদ্যালয় স্থাপনের প্রথম প্রস্তাবনা
Ø পূর্ব পাকিস্তানের প্রতি কেন্দ্রের বিমতাসুলভ আচরনের প্রতিবাদ
Ø  বাংলাকে রাষ্ট্রভাষা করার জন্য সর্বপ্রথম নোটিশ প্রদান
Ø জনহিতকর আইন প্রণয়নে ভূমিকা
Ø চট্টগ্রাম পৌরসভা ও নূর আহমদ চেয়ারম্যান
বারবারা সেররা
বারবারা সেররা (জন্ম ১৯ আগষ্ট, ১৯৭৪) ইতালীয় বংশোদ্ভূত ব্রিটিশভিত্তিক সাংবাদিক এবং টেলিভিশন উপস্থাপিকা। সেররা সাংবাদিকতায় প্রবেশ করার পূর্বে তিনি লন্ডন স্কুল অব ইকোনমিক্সে অধ্যয়ন করেন। তিনি রেডিও ফোর টুডে অনুষ্ঠানের একজন গবেষক হিসেবে বিবিসির সাথে তার কর্মজীবন শুরু করেন। ২০০৩ সালে স্কাই নিউজের একজন রিপোর্টার হিসাবে তিনি দেশে ও আন্তর্জাতিক উভয় ক্ষেত্রে কাজ শুরু করেন। তিনি ফাইভ নিউজের একজন উপস্থাপক হিসেবে কাজ শুরু করেন। যখন তিনি কাজ শুরু করেন, ব্রিটিশ ইতিহাসে তিনি প্রথম নিউজগ্রাফ হিসেবে তৃতীয় পর্বে সংবাদ প্রকাশিত হয় যা প্যারিস্ট্রিয়াল টেলিভিশনে সম্প্রচারিত হয়।
২০০৬ সালে সেররাকে লাঞ্চ দলের অংশ হিসাবে আল জাজিরা ইংলিশে কাজ শুরু করেন। তারপর থেকে তিনি সংবাদ জগতে নানাবিধ ভূমিকা রেখে আসছেন। ২০০৭ সালে তিনি ইতালিয়ান টেলিভিশন আরএআই এর হয়ে উপস্থাপক ও ভাষ্যকার হিসেবে কাজ করেন। একজন ইতালীয় হিসাবে, তিনি ইল্লি ম্যাগাজিন এর আন্তর্জাতিকভাবে সবোর্চ্চ ২০ তম ইতালীয় নারী হিসাবে স্বীকৃত পান।
তিনি একটি বই লিখেছিলেন যার শিরোনাম ছিল 'গ্লি ইতালীয়ানী অন সোনো পিগরি' (লেজি ইউরোপীয়রা)। হাফিংটন পর্যায়ের একজন লেখক সেররা। এক জন উপস্থাপিকা হিসাবে তিনি বর্তমানে আল জাজিরা ইংলিশ এবং আরএআই এর হয়ে কাজ করছেন।
সেররা ১৯৭৪ খ্রীষ্টাব্দে মিলানে জন্মগ্রহণে করেন। তার পিতা ছিলেন সার্ডিনিয়া বংশোদ্ভূত এবং তার মাতা ছিলেন সিসিলি। মাত্র নয় বছর বয়স থেকে তিনি ডেনমার্ক এর কোপেনহেগেন চলে আসেন। যার ফলে তিনি বিভিন্ন ভাষা সম্পর্কে ধারনা লাভ করেন, যেমন: তিনি কথা বলতে পারেন ইতালীয় ভাষা, ইংরেজি ভাষা, ডেনীয় ভাষা এবং অনর্গল কথা বলতে পারেন ফরাসি ভাষায়।
একজন গবেষক হিসেবে বিবিসি তে একজন সাংবাদিকত হিসেবে সেররা তার কর্মজীবন শুরু করেন। বিবিসি লন্ডনের নিউজের প্রযোজক এবং উপস্থাপক হিসাবে তিনি তিন বছর অতিবাহিত করেন এবং রেডিও ৪ এর টুডি প্রোগ্রাম নামে অনুষ্ঠান প্রযোজনা করেন। তিনি নিয়মিতভাবে বিবিসি রেডিও ৫ লাইভে ইউরোরউইজ উপস্থাপনা করেন। তার সবচেয়ে গুরুত্বপূর্ণ মুহুর্ত ছিল প্রযুক্তিগত সমস্যার কারনে কোন স্ক্রিপ্ট ছাড়াই ৫ মিনিট রেডিও সংবাদ পড়া।
মার্চ ২০১৪ খ্রীষ্টাব্দে সেররা তার প্রকাশিত বইয়ের জন্য তিনি কমেটি পুরস্কার জিতে নেন। এছাড়াও তিনি "গ্লি ইতালিয়ানি নন সোনো পিগরি" নামক বইয়ের জন্য ৩য় কাকুরি লিটারি পুরস্কার লাভ করেন।
সেররা তার পার্টনার মার্ক ক্লেইনম্যান এর সাথে লন্ডনে বসবাস করেন। যিনি স্কাই নিউজের শহর সম্পাদক হিসেবে কাজ করেন। এই দম্পত্তির একটি পুত্র সন্তান রয়েছে।
অ্যা নিউ ডে ইন ওল্ড সানা
অ্যা নিউ ডে ইন ওল্ড সানা  ২০০৫ সালে ইয়েমেনে তৈরি একটি  রোমান্টিক নাট্য চলচ্চিত্র , যা ইয়েমেনি চলচ্চিত্র ইতিহাসের প্রথম চলচ্চিত্র । এটি ব্রিটিশ নাট্যকার এবং ইয়েমেন পূর্বপুরুষ পরিচালক বাদের বেন হিরসি পরিচালনা করেছেন  এবং আহমেদ আবদালী এই চলচ্চিত্রের প্রযোজনা করেন । এই পুরো চলচ্চিত্রটি ইয়েমেনের রাজধানী সানাতে দৃশ্যধারন করা হয় । চলচ্চিত্রটি মুক্তি পায় ২০০৫ সালে এবং কান ফিল্ম ফেস্টিভালে দেখানো প্রথম ইয়েমেনি চলচ্চিত্র ছিল এটি । ইয়েমেনি প্রথম চলচ্চিত্র হিসাবে সারাবিশ্বে এটি ব্যাপক আলোচনায় আসে । সারা বিশ্বে এই চলচ্চিত্রকে ইয়েমেনিদের জাগরণের চিহ্ন হিসাবে দেখতে শুরু করে । বিভিন্ন দেশের গুরুত্ব পূর্ণ পত্রিকা এবং সংবাদ মাধ্যমে অনেক গুরুত্তের সাথে এটি প্রচার করা হয় ।
নতুন এই চলচ্চিত্রের মাধ্যমের ইয়েমেন থেকে "প্রথম ইয়েমেনি চলচ্চিত্র" হিসেবে প্রকাশ হয়েছিল । এর মাধ্যমেই ইয়েমেনি চলচ্চিত্রের যাত্রা শুরু হয় ।
অ্যা নিউ ডে ইন ওল্ড সানা ছিল একটি স্বল্প দৈর্ঘ্যের চলচ্চিত্র । চলচ্চিত্রের চলমান সময় ছিল প্রায় ৮৬ মিনিট, এবং চলচ্চিত্রটি একই সাথে  ইংরেজি এবং আরবি (ইংরেজি সাবটাইটেল সহ) সংস্করণ মুক্তি পায়।
কান ছাড়াও, কায়রো আন্তর্জাতিক চলচ্চিত্র উত্সবে ছবিটি দেখানো হয়েছিল । কায়রোতেও আলোচনার শীর্ষে থাকে অ্যা নিউ ডে ইন ওল্ড সানা চলচ্চিত্রটি । কায়রোতে তার প্রদর্শনী শেষে, হরিসী সংস্কৃতির মিশরীয় মন্ত্রণালয়ের ১০০,০০০ পাউন্ডের একটি পুরস্কার পায় এই প্রথম ইয়েমেনি চলচ্চিত্র ।
চলচ্চিত্রটির পরিবেশক ছিল ফ্লেক্স ফিল্মস এন্টারটেনমেন্ট লিমিটেড এবং প্রযোজনা করেছিলেন আহমেদ আবদালি ।
ছবিটি মূল চরিত্র ফ্রেডেরিকোর নামের একজনের দৃষ্টিতে দেখানো হয়েছে, যিনি পেশায় একজন ইতালিয় ফটোগ্রাফার হিসাবে চলচ্চিত্রে অভিনয় করেছেন । যেখানে তারিক (ফেডেরিকোর বন্ধু তারেক)  এর বিলকিসের সাথে বিবাহের জন্য নির্ধারিত হয় কোন সময়ে । বিলকিস ছিলেন একজন ধনী বিচারকের কন্যা এবং সুন্দরী । যাইহোক, এক রাতে শহরের বাইরে  যখন ফেডেরিকো ঘুরতে বের হন । তখন ফেডেরিকো বিলকিস নামের একজন সুন্দরী মহিলাকে দেখেন এবং তখনই প্রথম দেখায় তাকে ভালো লাগে এবং তার সাথে প্রেমে জড়িয়ে পড়েন । এভাবেই চলচ্চিত্রের মূল কাহিনী এগোতে থাকে । এদিকে তারিক ফেডেরিকোর বন্ধু হওয়ায় এক ধরনের জটিলতা সৃষ্টি হয় । কারণ তারকের সাথে বিলকিসের বিবাহ ঠিক করা ছিল । চলচ্চিত্রটি ডিজনির একটি শর্ট নেয়ার মাধ্যমে শেষ হয় । যদিও হিরসি নিজেই শর্টটি পরিচালনা করেন ।
আকাবা উপসাগর
আকাবা উপসাগর (আরবি: خليج العقبة, খলীজ আল-আকাবা) অথবা ইলাট উপসাগর (হিব্রু: מפרץ אילת, মিফরাট এয়াতাত) সিনাই উপদ্বীপের পূর্ব দিকে লাল সাগরের উত্তর দিকে একটি বড় খাল বা জলভাগের অংশ। এটি আরবীয় মূলভূমি পশ্চিম দিকে অবস্থিত। উপসাগরটির উপকূল চার দেশের মধ্যে বিভক্ত: মিশর, ইসরায়েল, জর্ডন, এবং সৌদি আরব।
উপসাগর সনাই উপদ্বীপের পূর্ব এবং আরব উপদ্বীপের পশ্চিমে অবস্থিত। পশ্চিমে সুয়েজ উপসাগরে এটি লোহিত সাগরের উত্তরের অংশ থেকে বিস্তৃত। এটি তার কেন্দ্রীয় এলাকায় সর্বাধিক গভীরতা ১,৮৫০ মিটার পর্যন্ত পৌঁছায়: সুয়েজ উপসাগর উল্লেখযোগ্যভাবে বিস্তৃত কিন্তু ১০০ মিটারের কম গভীর।
উপসাগর তার বিস্তৃত বিন্দুর মধ্যে ২৪ কিলোমিটার (১৫ মাইল) এবং তিরান প্রণালী থেকে ১৬০ কিলোমিটার (৯৯ মাইল) উত্তর প্রসারিত যেখানে ইসরায়েল, মিশর এবং জর্দানের সীমান্ত মিলিত হয়েছে।
লাল সাগরের উপকূলবর্তী জলের মতো, খালটি ডাইভিংয়ের জন্য বিশ্বের প্রধান স্থানগুলির একটি। এলাকাটি প্রবাল এবং অন্যান্য সামুদ্রিক জীব বৈচিত্র্যের মধ্যে সমৃদ্ধ এবং আগত জাহাজ ভাঙ্গা এবং জাহাজগুলি ইচ্ছাকৃতভাবে সামুদ্রিক প্রাণীর জন্য আবাসস্থল প্রদান এবং স্থানীয় ডাইভ পর্যটন শিল্পকে শক্তিশালী করার জন্য ইচ্ছাকৃতভাবে ডুবে রয়েছে।
উপসাগরীয় উপদ্বীপের উত্তরাঞ্চলে তিনটি গুরুত্বপূর্ণ শহর: মিশরে ট্যাবা, ইসরায়েলের ইয়ালাত এবং জর্ডানে একবা। তারা উষ্ণ জলবায়ু উপভোগ করার জন্য পর্যটকদের জন্য কৌশলগতভাবে গুরুত্বপূর্ণ বাণিজ্যিক বন্দর এবং জনপ্রিয় রিসর্ট। আরও দক্ষিণে হক বৃহত্তম সৌদি আরবের শহর। সিনাই, শারম এল-শেখ এবং দাহাব প্রধান কেন্দ্র।
বৃহত্তম জনসংখ্যা কেন্দ্র আকাবা শহর, জনসংখ্যা ১০৮,০০০ (২০০৯), এর পরে ইয়ালাত শহরের জনসংখ্যা হল ৪৮,০০০ (২০০৯)।
ইন্টারন্যাশনাল হাইড্রোগ্রাফিক অর্গানাইজেশন গলদেশের দক্ষিণ সীমা নির্ধারণ করে দেয় যেটি "রাই এল আলফাসা দক্ষিণ-পশ্চিমাঞ্চল থেকে প্রস্টিন দ্বীপে (২৭ ° ৫৭' উত্তর ৩৪ ° ৩৬' পূর্ব) তিরান আইল্যান্ডের দক্ষিণপশ্চিমাঞ্চলে এবং তারপর সমুদ্রপৃষ্ঠ থেকে পশ্চিম দিকে অবস্থিত একটি লাইন। (২৭ ° ৫৪' ন) সিনাই উপদ্বীপের উপকূলে।
উপসাগরীয় উপদ্বীপের পশ্চিমে এবং সুয়েজ উপসাগর-এর পূর্বে সিনাই উপদ্বীপের বিভাজক দ্বারা গঠিত দুটি উপত্যকার মধ্যে একটি। ভূতাত্ত্বিকভাবে, উপসাগরটি মৃত সাগর ট্রান্সফর্মের দক্ষিণ প্রান্তে রূপান্তরিত হয়। এর মধ্যে রয়েছে তিনটি ছোট পলি-বাদাম বেসিন, এলাত ডিপ, আগ্রাউজিয়ান ডিপ এবং ডাকার ডিপ। এটি চারটি বাম পাশের স্ট্রাইক-স্লিপ ফল্ট সেগমেন্টের মধ্যে গঠিত। এই চুত্যিগুলির একটিতে আন্দোলন ঘটে ১৯৯৫ সালে উপত্যকায় আকাবা ভূমিকম্পের সৃষ্টি করে। ]].
লাল সাগর প্রবাল এবং সামুদ্রিক মাছ
বিশ্বের সর্ববৃহৎ ডাইভিং গন্তব্যসমূহের মধ্যে একটি খাঁজ রয়েছে। ইয়ালাত শহরের ১১ কিলোমিটার উপকূলরেখায় বছরে প্রায় ২৫০,০০০ ডাইভিং করা হয় এবং ডাইভিংটি এই এলাকার পর্যটন আয়টির ১০% প্রতিনিধিত্ব করে। .
উপসাগরের উত্তর প্রান্তের পূর্বদিকে ওয়াদি রুমের ল্যান্ডস্কেপ একটি জনপ্রিয় গন্তব্য। অন্যান্য গন্তব্যস্থলগুলি আকাবা শহরের আয়লা-যুগের সভ্যতার ধ্বংসাবশেষ, আরবের লরেন্সের নেতৃত্বে বিশ্বব্যাপী যুদ্ধের একাউতে যুদ্ধের স্থান।
তিমি, অরকাস, ডলফিন, ডুগং এবং তিমি হাঙ্গরও উপসাগরটিতে বাস করে।